qundao/data-zh-poetry huggingface dataset:
采桑子
作者：袁嘉
朝代：清

惜春春去留难住，愁里年华。病里韶华。消尽吟情枉自嗟。风狂雨骤催飘泊，短命桃花。薄命杨花。底事伤心聚一家。
金缕曲
作者：袁嘉
朝代：清

泪洒秋风里。化连枝、他生未卜，此生已矣。怨海难填天莫补，造物弄人何意。问可是、才遭天忌。剧使钗分怜薄命，叹伶仃、儿女今谁恃。家四壁，食烦指。凄凉事怕从头记。任销残、花红钿翠，脂芗粉腻。一自镜鸾悲独舞，云鬓飞蓬慵理。只赢得、朱颜憔悴。锦瑟年华随逝水，剩青灯壁月孤帷倚。金石矢，柏舟誓。
金缕曲
作者：袁嘉
朝代：清

涌出莲花舌。蓦猜疑、九霄咳唾，霏成红雪。噙玉怀冰寒不沁，肝胆生来原热。是半世、胸头凝结。举目苍凉无处洒，看星星点点沾襟湿。还比较，泪痕赤。罗浮飘渺寻仙踪，怨天公、未容化蝶，偏教磨折。冷雨敲窗魂又返，也似短檠明灭。只听取、傍人相惜。说道虚名今古累，甚呕心奇句邀人识。尘寰梦，转轮掣。
阑干万里心·见《词综补》
作者：袁嘉
朝代：清

轻寒料峭雨连纤。一缕春愁似水添。瘦到腰围亦自嫌。意恹恹。满院飞花不捲帘。
高阳台·见《小罗浮馆词别录》
作者：袁嘉
朝代：清

邀鹤云闲，款鸥梦冷，西风吹散朋簪。待不思量，又因芳讯浮沉。却怜几叶芭蕉雨，作凄凉、响和疏砧。一声声，那管人愁，滴碎秋心。销魂。记取天涯别，怅河桥柳岸，隔浦春深。嚼蕊吹花，等闲妨了清吟。凭谁细唱潇潇曲，恁离情、强半难禁。证诗盟，剪烛何时，同话尘襟。
题黄鹤楼
作者：袁太华
朝代：清
体裁：联

司人间官禄柄，须要问官禄所由来，总不外当年阴骘；愿天下秀才心，各尽些秀才分内事，莫辜负此日栽培。
题黄鹤楼
作者：袁太华
朝代：清
体裁：联

大块焕文章。水绕山环，变化成万千景象。凭栏俯瞩：帆樯舟楫，多因利锁名缰，何不令白云封住；仙人留胜迹，楼高阁叠，妆点出锦绣乾坤。排闼遐观：南北东西，于此天空海阔，必须招黄鹤复来。
题黄鹤楼
作者：袁太华
朝代：清
体裁：联

抱郭江流，触耳似闻仙笛弄；凌霄楼起，举头仍见白云飞。
游敔山湾
作者：袁存诚
朝代：清

连峰如玦隐神湾，行到湾中峰又环。欲辨东西寻旧路，但从谷口认遥山。
史梦兰继室田太夫人九十大寿
作者：袁季耘
朝代：清
体裁：联

柏酒延禧，先立春三日；莱衣献彩，祝寿母百龄。
曲周杂诗
作者：袁守定
朝代：清

稚节为州邑，白首仍傲吏。匪敢薄微官，咈民心所悸。维民君所天，何为草菅视。俯己遂其求，以此毕吾事。吾道贵宜时，宜时良匪易。道味为之根，尝恐迄失坠。悃愊物所依，隆想不能至。欢悰生淡泊，至理契劳勚。治干非所云，洞然期此意。仲夏时雨至，野水满芳塘。清飔吹四鄙，蒲苇散余香。我闻良有司，国脉为灵氏。阴阳俯从之，百卉繁以昌。偶行见芜田，惄焉心内伤。自顾无善术，何由致嘉藏。广广阡陌中，皆我子弟行。惟民知我拙，不以巧相尝。曷用慰所期，独立空徬徨。衙鼓奏惠风，晨色豁幽室。清露滴阶莓，庭树滋以茁。欢言就花径，意翻有所失。曰余绁寸组，何乃游于逸。超兴道不存，怀安物已疾。惠以积诚流，事由精气毕。讼帖有余甘，所乐非缥帙。了焉抚念始，持之在专一。
曲周杂诗·其一
作者：袁守定
朝代：清

稚节为州邑，白首仍傲吏。匪敢薄微官，咈民心所悸。维民君所天，何为草菅视。俯己遂其求，以此毕吾事。吾道贵宜时，宜时良匪易。道味为之根，尝恐迄失坠。悃愊物所依，隆想不能至。欢悰生淡泊，至理契劳勚。治干非所云，洞然期此意。
曲周杂诗·其三
作者：袁守定
朝代：清

衙鼓奏惠风，晨色豁幽室。清露滴阶莓，庭树滋以茁。欢言就花径，意翻有所失。曰余绁寸组，何乃游于逸。超兴道不存，怀安物已疾。惠以积诚流，事由精气毕。讼帖有余甘，所乐非缥帙。了焉抚念始，持之在专一。
曲周杂诗·其二
作者：袁守定
朝代：清

仲夏时雨至，野水满芳塘。清飔吹四鄙，蒲苇散余香。我闻良有司，国脉为灵氏。阴阳俯从之，百卉繁以昌。偶行见芜田，惄焉心内伤。自顾无善术，何由致嘉藏。广广阡陌中，皆我子弟行。惟民知我拙，不以巧相尝。曷用慰所期，独立空徬徨。
退谷杂咏
作者：袁守定
朝代：清

贱子谢世纷，屏居依山麓。我生皆退期，因以退名谷。谷中化宇宽，欣然滋百族。紫芥恣朝瓮，绿萝充时服。抱朴转为光，飧和恒自足。群鸟弄载阳，吾气与之淑。景风吹兰林，几席自流馥。眷言协幽襟，罔知四运速。念兹历年所，悠哉得归宿。时序逐流川，退谷春已暮。春暮各有营，驱犊上村路。徇禄意多怍，食力勤所务。芒屦染芳菲，卉衣生烟雾。浮云过陇头，辍耕而有悟。即此为形役，况乃勤世故。人事会有终，于何加吾素。缅彼方舆中，率为居室误。
退谷杂咏·其一
作者：袁守定
朝代：清

贱子谢世纷，屏居依山麓。我生皆退期，因以退名谷。谷中化宇宽，欣然滋百族。紫芥恣朝瓮，绿萝充时服。抱朴转为光，飧和恒自足。群鸟弄载阳，吾气与之淑。景风吹兰林，几席自流馥。眷言协幽襟，罔知四运速。念兹历年所，悠哉得归宿。
退谷杂咏·其二
作者：袁守定
朝代：清

时序逐流川，退谷春已暮。春暮各有营，驱犊上村路。徇禄意多怍，食力勤所务。芒屦染芳菲，卉衣生烟雾。浮云过陇头，辍耕而有悟。即此为形役，况乃勤世故。人事会有终，于何加吾素。缅彼方舆中，率为居室误。
木兰花慢
作者：袁寒篁
朝代：清

怅人生如寄，禁几度，暮秋天。看黄菊丹枫，白蘋红蓼，斗媚争妍。江郎祗馀恨赋，对荒原拱木惨无言。判取愁埋死后，那堪恨积生前。冰轮常缺亦常圆。千古总依然。叹古往今来，勋名竹帛，断梦飞烟。临风那堪惋吊，只湖山面目似当年。空外宾鸿作字，分明写出愁篇。
画屏秋色·悼白海棠
作者：袁寒篁
朝代：清

绿纱窗侧。有一枝、玉润珠圆标格。素质娟娟，冰姿袅袅，天然国色。拟折供银瓶，又嘱咐、双鬟休摘。露湿粉光欲滴。好从他雅淡。随地清妍，伴我临书刺绣，两情脉脉。堪惜。西风狼藉。向苔阶藓砌堆积。试问花魂，断肠遗恨，何时消得。寂寂对、空庭蟾光，逗处偏馀白，梦去雪衣还识。休道易飘零，如伊皎洁，离尘离垢，深人思忆。
虞美人 春感 见《词综》、《词雅》
作者：袁寒篁
朝代：清

轻寒渐退东风暖。漫把湘帘捲。眼前萱草不忘忧。偏是一丝杨柳、一丝愁。年年对景增凄切。恨共丁香结。不如掩了碧窗纱。一任淡烟微雨、送韶华。
踏莎行·题唐赤子太史邓尉观梅诗后
作者：袁寒篁
朝代：清

十里寒香，千秋艳玉。鱼鳞蝶翅重重簇。五湖人去馆娃荒，问谁消得看花福。佳客金华，仙才玉局。风流不数林君复。彩毫一夜遍春山，吴侬唱作江南曲。
镇远楼四首
作者：袁州佐
朝代：清

高阁巃嵷俯大荒，雄开四极控诸羌。千峰雪映金城晓，万树春融紫塞霜。海外共球方辐辏，云边旌旆正悠扬。相从胜日陈尊俎，惟有绸缪预彻桑。峥嵘画栋半云霄，四绕河山纵日遥。境拓龙荒怀定远，符分虎竹识嫖姚。单于城下耕春野，台吉庐边狎暮樵。酾酒临风清兴足，愿图王会答熙朝。万叠祁连列槛平，遥飞寒爽照人清。西邀王母云车近，东望长安雨树明。天马自来春蓿长，泽鸿方集午烟横。共疑身在尘寰表，应有高衢接玉京。连峰不断海云开，坐拥岩城亦壮哉。地接昆崙标一柱，野分营室接三台。洗兵拟挽天河水，供饷惭非酂国才。幸际玉闽通道远，春风先许到楼台。
镇远楼四首·其一
作者：袁州佐
朝代：清

高阁巃嵷俯大荒，雄开四极控诸羌。千峰雪映金城晓，万树春融紫塞霜。海外共球方辐辏，云边旌旆正悠扬。相从胜日陈尊俎，惟有绸缪预彻桑。
镇远楼四首·其三
作者：袁州佐
朝代：清

万叠祁连列槛平，遥飞寒爽照人清。西邀王母云车近，东望长安雨树明。天马自来春蓿长，泽鸿方集午烟横。共疑身在尘寰表，应有高衢接玉京。
镇远楼四首·其二
作者：袁州佐
朝代：清

峥嵘画栋半云霄，四绕河山纵日遥。境拓龙荒怀定远，符分虎竹识嫖姚。单于城下耕春野，台吉庐边狎暮樵。酾酒临风清兴足，愿图王会答熙朝。
镇远楼四首·其四
作者：袁州佐
朝代：清

连峰不断海云开，坐拥岩城亦壮哉。地接昆崙标一柱，野分营室接三台。洗兵拟挽天河水，供饷惭非酂国才。幸际玉闽通道远，春风先许到楼台。
送王小岩之潜江
作者：袁希祖
朝代：清

鸿爪初经地，乌衣最著名。萍逢刚百里，絮语每三更。诗律缘家学，文章重老成。琐窗同听雨，澴水定新生。又向沱潜去，骊驹动短歌。虽归犹客耳，欲别奈君何。冷署趋庭惯，名山考业多。鲰生等匏系，旅食感蹉跎。
送王小岩之潜江·其一
作者：袁希祖
朝代：清

鸿爪初经地，乌衣最著名。萍逢刚百里，絮语每三更。诗律缘家学，文章重老成。琐窗同听雨，澴水定新生。
送王小岩之潜江·其二
作者：袁希祖
朝代：清

又向沱潜去，骊驹动短歌。虽归犹客耳，欲别奈君何。冷署趋庭惯，名山考业多。鲰生等匏系，旅食感蹉跎。
挽孙竹芽联
作者：袁开第
朝代：清
体裁：联

粤迈迹于戎马兵戈，危守岩疆，民不忍欺，贼不忍害，纪当时势勚，已足千秋，三绝画书诗，品列到君仍末技；偶托兴在管弦丝竹，欢承子舍，名非所计，利非所图，是何等襟怀，竟难再见，一官贫病死，论交同辈失知音。
挽左宗棠联
作者：袁徵楷
朝代：清
体裁：联

十六省旌麾亲历，筹边而烽销九塞，防海而浪靖重洋，中外系安危，裕治世谟猷，救时经济；五百年湘岳奇钟，出征则时雨随师，赴召则风雷促驾，去来开造化，作人间将相，天上神灵。
一剪梅·寄巽兄道州
作者：袁思古
朝代：清
体裁：词

一段风波一段愁。曾送扁舟。记在残秋。浮家泛泛等闲鸥。到处飘流。到处悠游。萍梗三年寄道州。粱稻难谋。强作勾留。吟怀应挂寇公楼。家也多忧。国也多忧。
一斛珠·梅花
作者：袁思古
朝代：清
体裁：词

寒灯耿耿。疏棂斜透疏梅影。月明梦断芳魂醒。纸帐清幽，侬喜今宵永。一生常伴孤山冷。当时婚嫁何曾肯。无端拉入风流阱。有玷冰姿，独恨林和靖。
丑奴儿·春游
作者：袁思古
朝代：清
体裁：词

一鞭残照匆匆里，柳暗花明。乍吐流莺。无奈千娇百啭声。山川信美终吾土，万壑争荣。怀抱皆清。不比骚人泽畔行。
东风第一枝·忆杭州，用张翥忆梅韵
作者：袁思古
朝代：清
体裁：词

鹫岭春遥，莺堤水满，甚时得践归约。故居三径犹存，种树记联棣萼。情迁境异，念往事、浮光飞掠。最可惜、琴剑飘零，竟遣化随猿鹤。湖上醉、旧襟酒薄。江上宿、画船潮落。探梅曾入灵峰路，绕翠微殿角。前尘若梦，似散掷金飘风箔。待净扫、越岸妖氛，重上柳阴楼阁。
临江仙·梦赴道州
作者：袁思古
朝代：清
体裁：词

寒夜鸡声孤枕畔，梦魂遥度舂陵。万山凝紫一江清。兵尘飞不到，歌舞尚升平。自幸依栖陪笑语，久离聊慰亲情。觉来方恨事无凭。此身疑蝶化，明灭剩残灯。
人月圆·自问
作者：袁思古
朝代：清
体裁：词

平生奔走风尘惯，何日不飘摇。少年意气，纵横捭阖，回首无聊。至今潦倒，雄心壮志，全部都消。安排黄发，栖迟故里，终老渔樵。
减字木兰花
作者：袁思古
朝代：清
体裁：词

万山新绿。乍雨乍晴春气足。又是清明。农事频催布谷声。欣逢野叟。村社一瓶沽浊酒。醉倒黄昏。梦醒春愁不着痕。
凤凰台上忆吹箫·感怀
作者：袁思古
朝代：清
体裁：词

怨蕴离骚，人怀楚泽，先朝事误纵横。对新亭挥泪，消息堪惊。依旧天涯烽火，疆场未肯早休兵。江山肚、古今一辙，供给纷争。苍生。频年憔悴，到处是哀鸿，一片商声。叹渔樵歌断，怅望升平。人世红尘如梦，所争者、半是虚名。试问英雄多少，千古谁荣。
南乡子·感旧
作者：袁思古
朝代：清
体裁：词

垂柳拂章台。走马曾经到此来。回首当年歌舞处，尘埃。一院荒凉锁绿苔。莫道好怀开。白发红颜两可哀。自古多情常有恨，痴呆。赢得风流付草莱。
南歌子·晚渡
作者：袁思古
朝代：清
体裁：词

细雨炊烟湿，孤舟野渡横。乱流归去暮愁生。恰是一天醒醉不分明。击楫英雄气，行吟逐客声。何时麈尾靖边尘。早令万方同日见升平。
卜算子·别怨，用饮水词韵
作者：袁思古
朝代：清
体裁：词

砧杵报秋风，惹起芳心动。寂寞寒灯夜悄然，孤负鸳衾梦。一纸诉相思，素手频呵冻。和泪书成欲寄君，又恐君愁重。
喜春来·得巽兄书
作者：袁思古
朝代：清
体裁：词

书来深喜知君健，烽急频烦替我愁。家山苦忆五云楼。吟兴好，感慨莫悲秋。
天净沙·独坐感怀
作者：袁思古
朝代：清
体裁：词

飘然世外孤踪。茫茫万事皆慵。自掩柴扉久卧。长吟寡和。寒声赖有幽蛩。
天净沙·雨后
作者：袁思古
朝代：清
体裁：词

黑沈沈黯压天低。韵悠悠远听鸠啼。花乱飞望眼欲迷。雨乍晴群山如洗。及春游踏遍香泥。
太常引·过杨家园
作者：袁思古
朝代：清
体裁：词

绿杨当日系青骢。人在少年中。裙屐自雍容。一掷万钱囊不空。酒阑灯灺，宵深更静，携手倚熏笼。顾盻亦春风。那知再来成秃翁。
好事近·闻雷
作者：袁思古
朝代：清
体裁：词

一震肃天威，惊破客中残梦。偏是东风解冻。拥炉寒气重。凭谁把酒论英雄，入夜开春瓮。坐听千山声响，把淋浪雨送。
好事近·雪夜
作者：袁思古
朝代：清
体裁：词

夜静柝声残，冷透一衾如铁。高卧别饶滋味，喜江天风雪。明朝归去拥妻孥，正度岁时节。因念别离千里，望鸰原情切。
如梦令·即事
作者：袁思古
朝代：清
体裁：词

槽滴酒声红雨。客醉落花无主。春老不胜情，况是莺啼燕语。麾麈。麾麈。如此风流谁予。
庆春泽·赠妓
作者：袁思古
朝代：清
体裁：词

香染襟裾，春生笑语，眼帘斜注秋波。一顾倾城，扇裁羞掩轻萝。眉尖淡压知谁恨，非关几点新螺。夜如何。敢画荒鸡，怨尽灵鼍。当年也解风流话，问于今安在，剩有蹉跎。回首前尘，韶华容易经过。钟情反是无情好，免他时惹得愁多。一刹那。云雨巫山，梦断南柯。
归国谣·得杭州
作者：袁思古
朝代：清
体裁：词

汀雁起。书到故乡人万里。几年烽火惊魂褫。黄花泪陨秋风里。兵难弭。归期未定空相喜。
御街行
作者：袁思古
朝代：清
体裁：词

秋残细雨侵珠箔。莫道是，檐花落。幽蛩响彻玉阶空，斗觉寒惊衣薄。柴扉尽掩，尘谈无客，未免人萧索。邻翁纵有余醅约。本无量，难多酌。长吟抱膝独徘徊，身世茫茫谁何托。此时休问，逢人常在，且自行吾乐。
忆江南·邻园
作者：袁思古
朝代：清
体裁：词

邻园好，春色上楼台。冲雪不知寒气重，暗移芳信过墙来。蜂静莫疑猜。
忆王孙·晓起追忆
作者：袁思古
朝代：清
体裁：词

朝慵恋恋一衾温。梦里无痕又有痕。彷佛寻诗叩荜门。过荒村。月下啼鹃欲断魂。
忆秦娥
作者：袁思古
朝代：清
体裁：词

心难度。归来苦忆孤山鹤。于今飞去，别家楼阁。轻舟不系仍飘泊。江天万里风尘恶。残宵梦里，钱唐潮落。
捣练子·夕阳归鸟
作者：袁思古
朝代：清
体裁：词

归鸟急，自呼名。几树寒巢向晚争。鸟意不知人意恼，啾啾时送两三声。
摊破浣纱溪·立春后三日
作者：袁思古
朝代：清
体裁：词

三月春风料峭寒。伤春无语倚雕栏。春到人间花信早，待谁看。我自天涯沦落后，潇湘归卧几曾安。回首不胜家国感，一长叹。
明月棹孤舟·杜鹃
作者：袁思古
朝代：清
体裁：词

底事逢春空啼血。一声声、千山遍裂。叫破寒烟，催残落月。惹起客怀愁绝。枝上三更如怨别。夔巫峡里今阨隉。故乡虽在，旧痕泯灭。何必思归情切。
更漏子·秋怨
作者：袁思古
朝代：清
体裁：词

晓霜寒，红叶落。天际云山开拓。横空雁，天南飞。征人胡不归。消息断。芳心乱。鹦鹉向侬休唤。衾独抱，夜初长。梦阑空自伤。
朝中措·壬午立春日
作者：袁思古
朝代：清
体裁：词

晓来新霁上帘栊。顷刻透春风。竹叶欣欣浮白，梅花漠漠燃红。乾坤收拾，尘埃扫荡，谈笑雍容。还我金瓯无缺，今年拭目群雄。
桂殿秋·其一
作者：袁思古
朝代：清
体裁：词

秋夜月，照银床。离情无奈梦初长。归飞雁度衡阳去，为我书传字几行。
桂殿秋·其三
作者：袁思古
朝代：清
体裁：词

秋夜寂，色苍茫。流萤几点乱星光。更深人静浑无语，卧看银河挂屋梁。
桂殿秋·其二
作者：袁思古
朝代：清
体裁：词

秋夜露，芰荷香。疏棂微透水风凉。渔歌遥和鸣榔去，得悟穷通是此乡。
桂殿秋·其四
作者：袁思古
朝代：清
体裁：词

秋夜静，苦啼螀。愁牵闺思到辽阳。衣裳捣去浑无力，一忆征人一断肠。
桃源忆故人·闻笛
作者：袁思古
朝代：清
体裁：词

佳人吹彻梅花落。声咽江城高阁。惟恨隔重珠箔。欲见无由着。潜蛟起舞惊幽壑。万古心胸开拓。驱尽一时萧索。不待芳游乐。
梧叶儿·梦后枕上作
作者：袁思古
朝代：清
体裁：词

三更后，夜正长。欹枕兮梦黄粱。巫山事，托楚王。本荒唐。但使人间，空自断肠。
水仙子·兵后用徐再思韵
作者：袁思古
朝代：清
体裁：词

年来不尽愁思。诗亦愁思。酒亦愁思。风雨飘摇，田园寥落，万缕棼丝。身在鼓鼙烽火里，叹惶惶、无道何之。恐怖多时。生不逢时。老更哀时。却悔当时。
江城梅花引·次巽兄中秋对月忆杭州韵
作者：袁思古
朝代：清
体裁：词

吴山立马瞰神州。左江流。右湖柳。海上潮来，摇动一天秋。如此江山无限好，忍抛却，到于今，生客愁。客愁。客愁。为谁愁。别杭州。恋杭州。五载浩劫一瞬过，如梦悠悠。未必升平，歌舞此生休。佳节忆君千里隔，同望月，想团圆，独倚楼。
沉醉东风·寒夜，用无名氏韵
作者：袁思古
朝代：清
体裁：词

更声起、悠悠隔墙。月华明、渐渐窥床。扇泥炉，拨马通，煎瓦釜，生鱼眼，者一向习以为常。枕上南柯梦杳茫。不解著何因费想。
河渎神·自慰
作者：袁思古
朝代：清
体裁：词

江月照离愁。心随逝水悠悠。不堪抛却旧杭州。卅年枉费绸缪。稍缓亭台归故有。兄弟尚容携手。依旧听莺载酒。何须今日回首。
河满子·近况
作者：袁思古
朝代：清
体裁：词

故里兵戈迫促，何堪人海身藏。骨月流离成远隔，望兄频上高冈。一缕情牵云树，几年梦染沧桑。风过幽花自落，春残飞絮空忙。飘泊早知同有数，无言翘问苍苍。顾我老怀终淡，只随鸥鹭机忘。
浪淘沙·怀巽兄
作者：袁思古
朝代：清
体裁：词

闲望倚高冈。云树苍苍。睽违千里独神伤。安得奋飞双翮健，遥度衡阳。切莫问家乡。无限凄凉。夜谈何日更联床。惭愧龙钟先白首，不比元方。
清平乐·感事，用后主韵
作者：袁思古
朝代：清
体裁：词

百年过半。自分沟中断。荏苒风尘随世乱。只要一瓯常满。本来天道难凭。敢怨人事无成。家国已非前比，于今莫问苍生。
渔家傲·乡居春日感事
作者：袁思古
朝代：清
体裁：词

恰似渊明归栗里。闲情惯把吟筇倚。万壑青苍图画里。春色美。孤村落日炊烟起。四野犹闻严战垒。飘摇不定频迁徙。虽可生存何足喜。兵未弭。终虞白发惊魂褫。
满宫花·春怨
作者：袁思古
朝代：清
体裁：词

盻飞鸿，音信断。想早把心儿换。从前盟誓总难凭，应是新人情绊。牡丹亭，梧桐院。添上黛眉幽怨。春风吹彻梦无痕，化作秋风团扇。
潇湘夜雨·谒何腾蛟墓
作者：袁思古
朝代：清
体裁：词

云黯三湘，哀沉七泽，苍茫莫慰忠魂。先朝往事了无痕。水流碧，孤臣血，鞠躬尽瘁，无补乾坤。最可惜、徒拚一死，未报君恩。江声呜咽，沙沉折戟，荒冢空存。任骚人凭吊，惆怅黄昏。剩一片、寒烟衰草，千载下、凄绝江村。幸田父、岁时伏腊，奔走荐鸡豚。
点绛唇·人日
作者：袁思古
朝代：清
体裁：词

踏碛人嬉，柳眉刚展春如许。爱情儿女。那解愁千绪。携手同行，预约寻芳侣。鸳鸯渚。一时凝伫。唧唧闻私语。
玉楼春·芙蓉
作者：袁思古
朝代：清
体裁：词

盛名唤作西风客。独殿群芳留醉魄。嫣然一笑出红尘，莫向人间悲谴谪。多情不待勤攀折。冷淡无言秋水隔。侬今与汝结同心，共拒寒霜浮大白。
玉连环影·送友人还家
作者：袁思古
朝代：清
体裁：词

稳卧。一叶轻舟过。半幅蒲帆波浪乘风破。送君归。掩柴扉。相约暂时同与世人违。
相见欢·题画
作者：袁思古
朝代：清
体裁：词

风吹万点幽花。落谁家。语燕差池依样受风斜。春信透。愁人瘦。是吴娃。丰面含羞无语障琵琶。
眼儿媚·即事
作者：袁思古
朝代：清
体裁：词

天寒默默倚修篁。清露湿罗裳。玉颜憔悴，伶俜顾影，暗自神伤。忆君千里难同梦，永夜独彷徨。寄书和泪，了无他语，快整归装。
秋千索·闺情，用饮水词韵
作者：袁思古
朝代：清
体裁：词

远山千叠愁眉绕。望不见、你归来早。倚楼玉笛怨黄昏，诉不尽、余音袅。惊心我独空房悄。更怕见、双栖啼鸟。陌头杨柳又逢春，莫再觅、封侯了。
苏幕遮·寄曼叔桂林
作者：袁思古
朝代：清
体裁：词

望天涯，横雁阵。无际云山，一角斜阳衬。人隔天涯天反近。五岭迢迢，千里劳书信。惹离愁，搔短鬓。憔悴形容，万劫留余烬。今日故人休我问。异日相逢，却恐难相认。
苏幕遮·自遣
作者：袁思古
朝代：清
体裁：词

小楼幽，三径曲。深院无人，怕损苔痕绿。我本是、无心荣辱。傲骨支离，不自偕流俗。老安贫，无局促。知命何求，有一瓯余粟。潦倒风尘能自足。抱膝长吟，夜剪西窗烛。
荆州亭·除夕
作者：袁思古
朝代：清
体裁：词

天把岁华偷换。人把客愁先断。最后饮屠苏，几上杯盘星乱。更漏迢迢夜半。独倚孤灯吟玩。明日放春风，吹送五云楼畔。
菩萨蛮·灯下
作者：袁思古
朝代：清
体裁：词

光摇四壁沉虚影。鸳鸯瓦上霜华冷。可奈白头翁。一灯花自红。问花何所报。疑向侬家笑。想是未成名。空余老气横。
虞美人·寄巽兄道州
作者：袁思古
朝代：清
体裁：词

莺啼柳浪寻诗处。记共呼俦侣。匆匆弹指六年过。不料还乡仍是别离多。仓皇枉纵长沙火。远去君抛我。孤灯夜雨泪双流。认取襟痕残酒旧杭州。
虞美人·有感，用李后主韵
作者：袁思古
朝代：清
体裁：词

兵尘纷扰何时了。陌上行人少。十年憔悴哭秋风。旧梦无痕多付客魂中。江山故垒萧条在。形势何曾改。只今凭吊使人愁。空叹有鞭投去断淝流。
虞美人·次巽兄寄曼叔桂林韵
作者：袁思古
朝代：清
体裁：词

云横五岭知何处。怅望同舟侣。南来雁字雨中过。写到相思天上泪痕多。频年寇警愁烽火。万劫犹留我。终堪击楫渡中流。漫向新亭垂涕对神州。
蝶恋花·次东坡春情韵
作者：袁思古
朝代：清
体裁：词

胸次峥嵘天地小。竹石槎枒，未许尘埃绕。名利误人真不少。苍穹何意怜幽草。万里崎岖庸蜀道。道上行人，龁龁招谁笑。回首迹如春梦杳。徒贻后悔寻烦恼。
蟾宫曲
作者：袁思古
朝代：清
体裁：词

望天涯、涕泪纵横。牵一缕幽情。挂一缕幽情。你久无消息分明。问一日归程。滞一日归程。阻关山，传斥堠，早一阵心惊。晚一阵心惊。待春来，又春去，听一啭流莺。怨一啭流莺。夜悄悄、人静无声。过一度寒更。怕一度寒更。
西江月·湘滨晚眺
作者：袁思古
朝代：清
体裁：词

烟水空迷远渡，夕阳独倚江楼。江声呜咽送离愁。化作泪痕满袖。故里依然作客，此身不系如舟。乾坤带甲四经秋。又是雁来时候。
诉衷情·郊游所遇
作者：袁思古
朝代：清
体裁：词

竹篱茅舍，屋缀黄花。未省是谁家。别有一番秋色，淡荡不与韶华。敲门且驻轻车。有吴娃。忍羞延客，问侬何事，脸涨微霞。
谒金门·寄曼叔桂林
作者：袁思古
朝代：清
体裁：词

书未报。孤负廿年情好。千里邮传诗又到。格高臻独造。也有西湖啸傲。久客自成情操。何日他乡归皂帽。喜音占鹊噪。
谒金门·春望
作者：袁思古
朝代：清
体裁：词

春气足。嘘透万山新绿。随处文章都郁郁。盛游宜秉烛。满地芳菲可掬。满眼乾坤谁属。陌上春风人共逐。倚筇湘水曲。
谢新恩·归五云峰故居
作者：袁思古
朝代：清
体裁：词

闲阶寂寞苔痕透，蓬门虽设常关。吟筇倚听水潺潺。此身无恙，仍寄五云山。风情老大今何有，归来白发皆新。幽吟献啸自成春。了无尤怨，莫道是骚人。
赤枣子·夜宿涓江
作者：袁思古
朝代：清
体裁：词

灯黯黯，夜漫漫。独宿江村不耐寒。只有衾裯情自密，稳眠常过日三竿。
赤枣子·柳
作者：袁思古
朝代：清
体裁：词

窗外柳，影婆娑。老干横斜挂绿萝。不必郊行烦载酒，日长闲坐听莺歌。
过涧歇·次巽兄湘北捷后见慰之韵
作者：袁思古
朝代：清
体裁：词

此际。对舂陵、隔断渺霭烟云，只把音书频递。休语弟。久困穷乡僻壤，无物为君寄。诉不尽、别梦诗怀见吾意。更苦风尘憔悴。殊难问生计。万方多难，栖迟又何地。纵有田园，摇落逢秋，一时凄绝，两袖复染相似泪。
醉花阴·感怀
作者：袁思古
朝代：清
体裁：词

万事茫茫无可奈。我独风尘外。清啸愧鸾凰，不比孙登，总是谐天籁。柴门未肯容冠盖。自束藤萝带。傲骨要谁怜，宁老烟霞，为世人淘汰。
醉落魄·癸未重阳前感赋
作者：袁思古
朝代：清
体裁：词

一窗凉透。重阳风雨来新候。龙钟老态，新怜双袖。不是诗人，也比黄花瘦。万里战尘惊驿堠。长驱扫尽东邻寇。歌声凯听饶加奏。四塞河山，版籍当依旧。
采桑子·湘水舟中作
作者：袁思古
朝代：清
体裁：词

湘江东去烟波静，挂席长空。两岸霜枫。一角斜阳闹晚红。频年飘泊知何似，天际哀鸿。历历惊弓。万里云罗一梦中。
锁南枝·寄远
作者：袁思古
朝代：清
体裁：词

天涯隔，情未已。鱼书可通差可喜。写不尽相思，欲言向谁言起。满纸泪痕，寄到那里。望心中人，作回文比。
长相思
作者：袁思古
朝代：清
体裁：词

山苍苍。水茫茫。人有离愁各一方。几时归故乡。菊初黄。橘初黄。同是秋客休断肠。老来人更强。
风入松·江楼感赋
作者：袁思古
朝代：清
体裁：词

一江风雨送残秋。默默倚江楼。楼前波浪沙淘尽，英雄事、付与东流。过客但争名利，苍生谁解深忧。频年海宇困貔貅。身已寄沧洲。何人更抱安攘略，效班超、把笔轻投。自问吾侪老矣，白头宁觅封侯。
风蝶令·次巽兄芙蓉韵
作者：袁思古
朝代：清
体裁：词

色夺三春蕣，根依百尺桐。幽馨移自锦城东。醉煞一江秋水夕阳红。冷笑霜前粲，柔啼雨后逢。休将迟暮怨秋容。毕竟芳情偏不嫁东风。
风蝶令·自遣
作者：袁思古
朝代：清
体裁：词

故里知音断，空余爨下桐。飘零何必怨湘东。自是老来吟目犯尘红。往事休重话，生时已不逢。蔬菘一饱竟难容。可见今人无复故人风。
驻马听·度岁到涓，不似曩日，慨然于怀
作者：袁思古
朝代：清
体裁：词

同是新年。万事欢悰不比前。依样壶觞春霭，爆竹声中，总是凄然。家山人尽苦风烟。穷愁每恨诗难遣。更有谁怜。双眸空看著鱼龙演。
过江南
作者：袁思韠
朝代：清

溟濛烟雾锁沈潭，翠帐笙歌夜宴酣。谁识水云空阔里，满船明月过江南。铁锁沈江事可哀，夕阳红到旧楼台。莺花锁尽无人迹，惟有春潮自去来。
过江南·其一
作者：袁思韠
朝代：清

溟濛烟雾锁沈潭，翠帐笙歌夜宴酣。谁识水云空阔里，满船明月过江南。
过江南·其二
作者：袁思韠
朝代：清

铁锁沈江事可哀，夕阳红到旧楼台。莺花锁尽无人迹，惟有春潮自去来。
七夕立秋写怀
作者：袁懋功
朝代：清
体裁：五言律诗

七年逢七夕，具在异乡时。岁序添潦倒，天心惜别离。雁来归梦远，秋到落梧知。不尽凄其意，星河隐树枝。
和赵友农四丈独钓
作者：袁振业
朝代：清

朝穿雾树出，晚度石桥回。柳影鱼方唼，萍皴鹭忽开。危蹲或有石，标寄不名台。兼分药苗种，时随樵采来。沽得村醪酽，欢迎稚子咍。
夏日平远阁宴集
作者：袁揆燮
朝代：清
体裁：古风

林园洵佳丽，未与人境违。游憩当溽暑，轩庭多凉飔。白云拥茂树，丹阁俯清池。石榴曜朱明，菡萏凌炎晖。游鳞戏澄波，倦鸟息高枝。凭槛瞩西郊，极目何凄凄。古道垂杨少，村落烟火稀。牛羊下邱垄，台笠瘁新菑。征帆半徭役，驿马驰若飞。兵荒苦连岁，饥馑多仳离。伊余耽幽寂，丘壑每自怡。盛年讵可再，行乐须及时。主人诚爱客，畅饮不知疲。
绮里居即事
作者：袁揆燮
朝代：清
体裁：五言律诗

绕屋树婆娑，寒烟锁薜萝。一峰常特立，三径少人过。细草当阶发，饥禽入户多。无能耽寂寞，高卧且长歌。
雨窗同徐臞庵小饮
作者：袁揆燮
朝代：清
体裁：七言律诗

不是南州徐孺子，谁怜土室久离群。烟霞片石浑忘世，风雨清樽且论文。廿载知君高白雪，千秋许我附青云。眼前人事同棋局，长掩蓬蒿醉夕曛。
哭师荔扉
作者：袁文揆
朝代：清

久闻君言归，眼穿望不至。一朝捷足来，想必由奉使。未及问无恙，计当在途次。岂知随皖公，潜霍去游戏。骇极频究诘，魂飞反无泪。翻悔信君归，年余断缄字。归计既踯躅，何不一言示。恸哭声频吞，停云纷雨坠。云水渺万里，寸心曾不隔。老至恋友生，况期善互责。迩来谈经地，近君五亩宅。若使果归来，应得数晨夕。分袂又七年，关山渺无极。回首别雷池，永诀已在昔。而我痴复痴，寤寐情脉脉。
哭师荔扉·其一
作者：袁文揆
朝代：清

久闻君言归，眼穿望不至。一朝捷足来，想必由奉使。未及问无恙，计当在途次。岂知随皖公，潜霍去游戏。骇极频究诘，魂飞反无泪。翻悔信君归，年余断缄字。归计既踯躅，何不一言示。恸哭声频吞，停云纷雨坠。
哭师荔扉·其二
作者：袁文揆
朝代：清

云水渺万里，寸心曾不隔。老至恋友生，况期善互责。迩来谈经地，近君五亩宅。若使果归来，应得数晨夕。分袂又七年，关山渺无极。回首别雷池，永诀已在昔。而我痴复痴，寤寐情脉脉。
怀蒋修隅同年
作者：袁文揆
朝代：清

贫交意气自联翩，落拓金台共几年。大令笔谁讥饿隶，小坡诗已著斜川。饮余白堕颜空壮，著敝青袍岁又迁。记得临歧勤赠策，祇今朔雁到何天。
武都道中
作者：袁文揆
朝代：清

欲归归竟遂，一路好看山。水泻青羊峡，云对白马关。戍楼残角尽，麦陇老农闲。时有临江宅，桃花三两湾。
武都道中
作者：袁文揆
朝代：清
体裁：五言律诗

欲归归竟遂，一路好看山。水泻青羊峡，云封白马关。戍楼残角尽，麦陇老农闲。时有临江宅，桃花三两湾。
南园钱公画马歌为榕全尚书作
作者：袁昶
朝代：清

相马如相士，权奇常在骨。国马饥食玉山禾，国士衣寒直庐宿。南国岳岳天人姿，来自碧鸡金马池。神凝气敛风趣逸，铁汉端如刘器之。帝有诤臣烛奸欺，义所未安昌其词。宁肯媕娿作仗马，食三品料侍赤墀。平生师友罕同调，落落倾襟姚与邵。故其退食燕闲时，落笔解衣滂礴为。偶写渥洼天马姿，风鬃雾鬣不可鞿。双瞳夹镜尾卓锥，散放烟莎丹棱陂。不待刷燕而秣楚，精爽方圆中矩规。旁有小驹相因依，碨礌痒摩枯树枝。有如养到木鸡候，正容悟物砭火驰。一洗凡马簸万古，云烟过眼传妙楮。何书物色偶得之，长风飒沓生廊庑。扈从木兰油幕睹，酹以法酒挏马乳。榕公相士如相马，刮弃骈阗擢娴雅。今之相者何举肥，南园写真知者寡。家世中朝第一人，锁闱校士觅骐驎。时危正杖异材出，事往犹留翠墨新。再持惜抱人伦鉴，网得渥洼真绝尘。
和何尹忆云林寺泉
作者：袁昶
朝代：清

蜺罗跂谛水，神力移在兹。何以西方空，东方经蠹缁。末法三千年，东西两陵夷。惟有万古泉，水碧温流澌。春深构飞槛，奇石乳岩垂。定心足垂外，不畏虎迹欺。我曾木瘿瓢，蒸以丹房芝。君亦汲烹之，容颜发华滋。闲云不济物，何似在山仪。我曩入飞峰，心迹双萧寂。微言证璨可，倦枕苍石壁。希微九天籁，汗漫三世隔。瘴海今横流，何者为我宅。将毋归稽留，不然栖大涤。洗耳听韶濩，妍朱校仙册。夜汲一军持，玉水方流液。虽落尘网中，金骨炼营魄。试招何尹俱，割半垂龙席。各据一洞天，袖方聊煮石。
和何尹忆云林寺泉·其一
作者：袁昶
朝代：清

蜺罗跂谛水，神力移在兹。何以西方空，东方经蠹缁。末法三千年，东西两陵夷。惟有万古泉，水碧温流澌。春深构飞槛，奇石乳岩垂。定心足垂外，不畏虎迹欺。我曾木瘿瓢，蒸以丹房芝。君亦汲烹之，容颜发华滋。闲云不济物，何似在山仪。
和何尹忆云林寺泉·其二
作者：袁昶
朝代：清

我曩入飞峰，心迹双萧寂。微言证璨可，倦枕苍石壁。希微九天籁，汗漫三世隔。瘴海今横流，何者为我宅。将毋归稽留，不然栖大涤。洗耳听韶濩，妍朱校仙册。夜汲一军持，玉水方流液。虽落尘网中，金骨炼营魄。试招何尹俱，割半垂龙席。各据一洞天，袖方聊煮石。
和友人吴山水仙王祠
作者：袁昶
朝代：清

巫史传芭进酒卮，长筵吹彻玉参差。千年薶碧终难化，八月怒涛空尔为。配以逋仙荐秋菊，从骖水伯闪朱旗。江流不尽兴亡恨，抉眼苏台鹿上时。
哭黄漱老
作者：袁昶
朝代：清

人物方眇然，耆旧日彫谢。东瓯箭竹尽，孤屿鸿钟嗄。风摧长松标，冰裂山木稼。节操奄云徂，国瘁运可诧。忆昨接轨仪，培塿附嵩华。交在方群间，披豁绝娿假。斜篸丹沜曲，广宴西林下。击强秋鹰豪，锄奸夏日炙。孤标朱游俦，直声李邕亚。晚敏浊世屯，去辞京洛舍。萧然大梁游，复税钟阜驾。挂席丹山阳，开樽翠滴榭。崖林陪逸兴，筇竹侍清暇。欣披卧游图，会合双星乍。星移不可论，电泡俄观化。哭既不冯棺，奠复不亲斝。浩然返太虚，驭气白霓跨。国失一蓍龟，遑言支漏罅。臣今悼质亡，里应为社罢。南冥剑韬铓，有泪浩如泻。
圣因寺行宫前铜鹿行
作者：袁昶
朝代：清

古稀天子六省方，帐殿金扉照水黄。当年故物独铜鹿，口衔芝菌望幸长。与二仙禽列为四，旧存其一今亡矣。玉狮盗去田蟛郎，承露金仙应堕泪。眼见阳和八八春，铸始乾隆金几斤。更溯景陵遗老尽，上方龙象空烟云。摧牙落角苔花绿，乱领妖要应怒触。时来被锦孤山阳，乱定淈泥湖水曲。枯枝犹讶长生牌，苍鼠啼向空坛荄。精蓝一炬守吏去，剩有残僧拾堕柴。文澜阁圮颓梁在，书付秦灰谁续采。睿思亲解尘角讹，文物当年盛渊海。宫前老翁曝背言，今是乾隆几叶孙。先皇不宝四白鹿，再拜溪毛荐水温。
幽愤
作者：袁昶
朝代：清

朝与蝮蛇游，暮与豺虎居。劫掠长安中，官军不留余。黄巾势合离，朝市成荒墟。燔烧及城阙，阊阖震绮疏。九陌夜无人，出则防击狙。念我平生友，换酒脱金鱼。途穷各窜逸，蒺藜塞中衢。阿谁裹饭问，跰？困子与。独有于侍御，再顾筚门庐。壮我猛将援，饴我行胥疏。患难情倍亲，促坐愿须臾。皇天况甘雨，洒我园中蔬。忧虫日以苏，槁苗日以苏。摘蔬更沽酒，留公解饥劬。月晕知将风，碍润知雨至。及彼未雨时，绸缪桑土悴。倾桡易新栋，败甓圬早治。何以危堂下，鱼龙陈百戏。在位姑谋乐，栖苕无远志。不知火将燃，不预庀戎器。一朝青犊群，盗弄禁壖地。鬼兵请助我，藉歼翎候使。岂有垂天翼，资彼群蝗翅。岂有神武朝，惜力五斗米。名言失正顺，敌衅挑携贰。瓜剖而豆分，危亡运自致。泰伯为让王，采药适蛮乡。开国称至德，周道日以昌。礼烈贝勒长，让位有耿光。奉曼珠应身，神武天称扬。故鞭苔四裔，探筴卜世长。不敢先天下，老子三宝章。何尤扫氛祲，枉矢贯天狼。天眷有让德，艮维降之祥。三陵望郁葱，佳气方未央。柹附誓翊戴，巩卫于苞桑。齐心奉圣主，长御万年觞。兵气繇政秕，乱萌繇志荒。叛氓治昌披，胡兵惩陆梁。立国自有本，济时岂无方。尼父曰正名，圣者道其常。立石与僵柳，先诛眭议郎。
幽愤·其一
作者：袁昶
朝代：清

朝与蝮蛇游，暮与豺虎居。劫掠长安中，官军不留余。黄巾势合离，朝市成荒墟。燔烧及城阙，阊阖震绮疏。九陌夜无人，出则防击狙。念我平生友，换酒脱金鱼。途穷各窜逸，蒺藜塞中衢。阿谁裹饭问，跰？困子与。独有于侍御，再顾筚门庐。壮我猛将援，饴我行胥疏。患难情倍亲，促坐愿须臾。皇天况甘雨，洒我园中蔬。忧虫日以苏，槁苗日以苏。摘蔬更沽酒，留公解饥劬。
幽愤·其一
作者：袁昶
朝代：清
体裁：古风

朝与蝮蛇游，暮与豺虎居。劫掠长安中，官军不留余。黄巾势合离，朝市成荒墟。燔烧及城阙，阊阖震绮疏。九陌夜无人，出则防击狙。念我平生友，换酒脱金鱼。途穷各窜逸，蒺藜塞中衢。阿谁裹饭问，跰�困子与。独有于侍御，再顾荜门庐。壮我猛将援，饴我行胥疏。患难情倍亲，促坐愿须臾。皇天况甘雨，洒我园中蔬。忧虫日以苏，槁苗日以苏。摘蔬更沽酒，留公解饥劬。
幽愤·其三
作者：袁昶
朝代：清

泰伯为让王，采药适蛮乡。开国称至德，周道日以昌。礼烈贝勒长，让位有耿光。奉曼珠应身，神武天称扬。故鞭苔四裔，探筴卜世长。不敢先天下，老子三宝章。何尤扫氛祲，枉矢贯天狼。天眷有让德，艮维降之祥。三陵望郁葱，佳气方未央。柹附誓翊戴，巩卫于苞桑。齐心奉圣主，长御万年觞。兵气繇政秕，乱萌繇志荒。叛氓治昌披，胡兵惩陆梁。立国自有本，济时岂无方。尼父曰正名，圣者道其常。立石与僵柳，先诛眭议郎。
幽愤·其二
作者：袁昶
朝代：清

月晕知将风，碍润知雨至。及彼未雨时，绸缪桑土悴。倾桡易新栋，败甓圬早治。何以危堂下，鱼龙陈百戏。在位姑谋乐，栖苕无远志。不知火将燃，不预庀戎器。一朝青犊群，盗弄禁壖地。鬼兵请助我，藉歼翎候使。岂有垂天翼，资彼群蝗翅。岂有神武朝，惜力五斗米。名言失正顺，敌衅挑携贰。瓜剖而豆分，危亡运自致。
怀瓶公
作者：袁昶
朝代：清

曾斥邪蒿直讲筵，急难谋国匪身便。谴何终抱此纯白，揵户独草吾《太玄》。老鹤冲霄砦空在，一龟支榻气犹全。平泉无数髯谏议，岁晏直并松心坚。
挽曾纪泽联
作者：袁昶
朝代：清
体裁：联

思文正之德，故物望归公，岂期禄减三壬，里谶忽惊山水介；册北使之勋，赖折冲将命，所惜今忘一鉴，楚材又见哲人萎。
挽曾纪泽联
作者：袁昶
朝代：清
体裁：联

赐诗比悬璧荆璆，夺我吏师，方愧卢谌迟作报；洒泪并山邱华屋，铭公遗爱，待磨岘首为镌碑。
敬题朱竹垞毛西河两先生合像
作者：袁昶
朝代：清

康熙鸿儒传者几，卓荦二万毛胡朱。词科布衣数己未，萧山秀水夹江居。颇闻漆书讼今古，桁头佚字疑有无。冤词差不敌疏证，经义一卷存圆柧。初晴八十犹甚口，瓜皮竹杖同浮湖。吴兴郑生阿堵笔，或腴而短颀而臞。公寮从祀究应罢，郊配西向良非诬。儒家得失每参半，谁其剖柝鹤与凫。汪君手摹罗聘画，野服奇古形模殊。东南之美两竹箭，元气寿与湖山俱。
望岳
作者：袁昶
朝代：清

何年涌地出巃嵷，散作浮青数点峰。一气空濛走溟渤，双丸隐见宿长松。谁探玉检千盘顶，试觅金仙九节筇。云欲出溪还隐去，紫烟待叩灌坛踪。
桐君孤屿
作者：袁昶
朝代：清

危峰崒起削青成，似有群仙抗手迎。日出常疑塔光现，云来时挟溪声行。窗中一水浮衣带，洞里三生访石枰。我欲山中听斋鼓，安心未肯学屠鲸。
樊佥事家新作临河小台
作者：袁昶
朝代：清

寇巴东古英雄人，樊渭南今文章伯。用时腹中兵甲森欲动，寂时专气致柔了无迹。萧然隐几人海里，游戏筑台聊尔早。手治磴道洞扉开，云影花光天在水。枕簟江湖步屟间，餐嘘日月扶栏起。凌空东接属玉观，响闸西连尚冠里。中有据梧澹荡人，国论膏肓箴炙俟。得道长生方两瞳，松标婉娈柔童子。日草边琐百函书，总斥令仆海沤如。薄晚相从曲江曲，约我登顿飞霞裾。森森侠侍台边树，育育同观濠上鱼。自是澶渊却敌手，岂但骑鲸跨碧虚。
涵秋阁诗为严居士作
作者：袁昶
朝代：清

灵境含众妙，意林凭象构。况联吾子贤，端居类岩岫。回回凌飙空，槭槭翳永昼。飞槛纳浮阴，暗泉挹丹溜。疑非王城栖，风物濯颖秀。下寻丛荻尽，忽拓遥岑觏。兀然坐忘客，万有俱色授。讲解吾友于，瓦樽偶相就。大地运一舟，弥缝无罅漏。即此明远心，何殊食气寿。南城有佳处，潢水深几曲。乍断游人至，何殊郑君谷。烟中人语静，微霜渍松竹。时得刘龚来，三径放远目。朝听东林梵，暝还西斋宿。犹怜江上居，荒池蔓寒菊。我亦离乡客，社燕思旧屋。相期脱世议，澹与返初服。岁寒非峻节，纯懿天所福。
涵秋阁诗为严居士作·其一
作者：袁昶
朝代：清

灵境含众妙，意林凭象构。况联吾子贤，端居类岩岫。回回凌飙空，槭槭翳永昼。飞槛纳浮阴，暗泉挹丹溜。疑非王城栖，风物濯颖秀。下寻丛荻尽，忽拓遥岑觏。兀然坐忘客，万有俱色授。讲解吾友于，瓦樽偶相就。大地运一舟，弥缝无罅漏。即此明远心，何殊食气寿。
涵秋阁诗为严居士作·其二
作者：袁昶
朝代：清

南城有佳处，潢水深几曲。乍断游人至，何殊郑君谷。烟中人语静，微霜渍松竹。时得刘龚来，三径放远目。朝听东林梵，暝还西斋宿。犹怜江上居，荒池蔓寒菊。我亦离乡客，社燕思旧屋。相期脱世议，澹与返初服。岁寒非峻节，纯懿天所福。
游灵隐次日作诗记之
作者：袁昶
朝代：清

少耽名山游，欲乘龙蹻去。昨游灵鹫岭，异状难名数。日行阎浮岚气殷，绿萝上覆云根孱。洞中瘖虎伏何处，洞外老藓缘梯斑。世上炎歊峡中冷，寒碧一勺牙生鋋。峰峰石壁面势异，大似伊阙雕孱颜。梁穿唐凿不暇诘，神工鬼斧搜天关。辟支弟子已伟绝，况有七佛难跻攀。韬光苦县篇第几，缥缈湿翠浮云间。余杭之胜天目最，灵脉奔渟此山会。绝顶传闻宵见日，海门遥望涛如带。匆匆兴尽未果游，径坏奔泉鸣石濑。山僧劫后梵筵空，惟有危楼卧古钟。事往何人留镂壁，时清无钵可降龙。逃空早晚重来此，待取秋山霜叶红。
竟陵
作者：袁昶
朝代：清

竟陵玉节拥朱舆，涉历艰难委佩余。西邸谁陈因果论，东平难乞短长书。幅巾傥幸传归第，华屋何人为曳裾。割肉污貂终得释，风雷揃爪事何如。
送施均父落第后之肃州从军
作者：袁昶
朝代：清

远树相迎意黯然，轻装短制别华筵。欲探鸟鼠同巢野，定访崆峒问道山。禄利何堪受鸱吓，高才莫漫遗鱼筌。湟中战伐含飞动，幕下陈琳正待贤。河西自古雄文物，漆简东京出杜林。殊俗即看剺面化，经生要蓄济时心。徙戎江统曾闳议，对策刘蕡暂陆沈。好去晋公持节地，朝正重入五云深。
送施均父落第后之肃州从军·其一
作者：袁昶
朝代：清

远树相迎意黯然，轻装短制别华筵。欲探鸟鼠同巢野，定访崆峒问道山。禄利何堪受鸱吓，高才莫漫遗鱼筌。湟中战伐含飞动，幕下陈琳正待贤。
送施均父落第后之肃州从军·其二
作者：袁昶
朝代：清

河西自古雄文物，漆简东京出杜林。殊俗即看剺面化，经生要蓄济时心。徙戎江统曾闳议，对策刘蕡暂陆沈。好去晋公持节地，朝正重入五云深。
送陶子缜归越
作者：袁昶
朝代：清

森沈石篑倚金支，翠栝阴中读《楚辞》。旧注好纂《鸿烈》解，穹碑为访禹陵祠。枝言何用夸三耳，飞遁终期法九师。压担奇书燕市去，参差笑谢市中儿。
飞来峰一线天
作者：袁昶
朝代：清

南戒何缘觅祖峰，山脉潜移天不动。毗沙夜半斮龙耳，掷下西方一礨空。我行逢秋日，林赤霜垂实。胡僧何年卜居此，天扉微开一线出。削崖仰刮青颇黎，佛光瞥见还易失。奇石粗沙足下生，岩腹疑有山灵撑。山囚铁锁木石精，风出空穴时一鸣。坤乾雷硠刬复成，千年崩石藤为縆。赤箭青芝不可名，猿呼游人谷自应。偃松往往盖一亩，老父夜系青羊行。日欲落兮山罅合，天光佛䯰交冥冥。
题黄鹤楼
作者：袁景竞
朝代：清
体裁：联

跨鹤想高踪，谁知玉笛吹残，更有仙人飞剑过；探骊推杰句，漫道青莲搁后，试看才子拍肩来。
丁家山
作者：袁景辂
朝代：清

连冈如群龙，一气陡入水。饮湖湖不乾，忽又昂首起。远望既耸峭，近睇亦秀美。虽临一角湖，尘喧不谋耳。登高望平田，傍水成疆理。远林露茅屋，时来荷锄子。奇石森绿蕉，更列床与几。何当一曲琴，坐待月来此。
九日古愚丈易门蔚云芝房东岩家竹轩爱吟斋小饮并结竹溪吟社以菊花开日即重阳为韵得即字
作者：袁景辂
朝代：清

雁过白云冷，木落遥山碧。游筇懒不携，良友近可即。平地当登高，少长集吟室。有酒期共饮，欢焉布瑶席。座无拘忌流，醉醒取各适。襟情未必同，臭味自不隔。古人师与友，所重均受益。后世务面交，毁誉乱曲直。攻玉藉他山，引针赖磁石。各勉百年身，磨砻互尽力。是时日欲暮，寒光动西壁。照见座中人，各有好颜色。聚首苦不常，欢饮忘主客。相期敦久要，觞咏继今夕。
宿藏云阁
作者：袁景辂
朝代：清

白云满空山，小阁不知处。我再入云中，阁上云来去。松柏绕山青，泉声隔林树。此时身与心，一一烟霞趣。欲去仍此宿，白云留我住。
梦与蔚云芝房东岩同游罗星洲赋诗题壁觉后忘后半因足成之呈三君
作者：袁景辂
朝代：清

方蓬楼阁水中央，与客登临共野航。一镜空明涵远近，几村烟火入苍茫。梦中杯酒联新句，觉后云山各一方。遥忆残镫孤馆里，可能有梦到江乡。
泛舟至雷峰复度岭憩净慈寺
作者：袁景辂
朝代：清

山灵久我待，既见不可缓。舍馆且莫定，呼舟任游衍。风便向南湖，断塔耸遥巘。渐近益崇高，顶树纷可辨。风送南屏钟，引我足逾健。出云复入云，上阪更下阪。古寺隐湖曲，路转忽到眼。殿角干青霄，丈六金光满。更披虞集碑，宣扬仗轩冕。憩坐息筇杖，松风泠然善。山顶暮樵归，背负斜阳晚。一径通四山，可近亦可远。我欲往从之，白云忽遮断。
登云岩寺浮图
作者：袁景辂
朝代：清

平畴耸孤峰，古木影交翳。山巅塔玲珑，高涌出云际。兹山多楼台，陟高目无蔽。遥山数点青，秋色满天地。吴都百万家，一线围埤堄。千里顾盼间，胜概无与俪。游者自崖反，旷怀此独契。坐待明月来，风铃远摇曳。
登罗星洲文昌阁
作者：袁景辂
朝代：清

春光无近远，往往在僧寺。地静心亦清，寓目皆生意。小阁水中央，四顾临无地。纤鳞戏萍末，初鸟鸣天际。波涛拥新色，云峦落空翠。一一阁中景，尽泄三春秘。登览旷心神，余怀此独契。
紫云洞
作者：袁景辂
朝代：清

洞天犹数武，清风逼人冷。既进谺然开，尘烦先自屏。巅隙透天光，仰望疑坐井。旁穴穿地底，窅然落深迥。平进可深达，曲折通后岭。同行戒后怯，有志鼓前猛。中路苦偪仄，蚁进步难并。辗转又宏敞，夷险判俄顷。更深趾不受，隐隐路脩永。空响幻波涛，白画半昏冥。坐久心骨寒，复出来时境。人生烦热胸，到此须一省。六月断炎暑，重来煮新茗。
挽张之洞联
作者：袁朴
朝代：清
体裁：联

论勋业驾文正文襄文忠而上，恢复南京，扫平西域，交和外洋，是皆将帅材也，公独以枢垣坐镇，定大计、决大疑，寄命托孤，足对列祖列宗，无惭地下；溥德化于两江两广两湖之间，水陆练军，教育养士，制造兴工，岂仅学术臣乎，事多从史鉴证来，存国体、保国粹，鞠躬尽瘁，自当为河为岳，常在人寰。
偶作
作者：袁机
朝代：清

归梦隔扬州，空庭雨不休。女娇频乞果，婢小懒梳头。难逢千日酒，且煮六班茶。怕引游蜂至，不栽香色花。
偶作·其一
作者：袁机
朝代：清

归梦隔扬州，空庭雨不休。女娇频乞果，婢小懒梳头。
偶作·其二
作者：袁机
朝代：清

难逢千日酒，且煮六班茶。怕引游蜂至，不栽香色花。
得香亭步蟾两弟信作此寄之
作者：袁机
朝代：清

细雨斜风冷画屏，西堂月落梦初醒。女儿言语输鹦鹉，兄弟情怀感鹡鸰。远信有时恁客报，书声何日隔花听。吴绵买就无人寄，肠断秋山日暮青。
挽兄子才侍者陶姬
作者：袁机
朝代：清

修眉云髻态愔愔，欲返香魂路莫寻。针线频劳双手爪，悲欢同说十年心。无家叹我因缘恶，瘦影怜君春恨深。从此绿窗金翠冷，兰薰粉泽尽消沈。
春怀
作者：袁机
朝代：清

二月清明柳最娇，春痕红到海棠梢。寄声梁上双飞燕，好啄香泥补旧巢。
有凤
作者：袁机
朝代：清

有凤荒山老，桐花不复春。死还怜弱女，生已作陈人。灯影三更梦，昙花顷刻身。何如蜩与鸴，鸣噪得天真。
送云扶妹归扬州
作者：袁机
朝代：清

江城花落满溪烟，送汝于归二月天。一路暖风琴瑟好，春声都在木兰船。此去蘋蘩慎所司，西湖花鸟莫相思。同怀姊妹怜卿小，珍重初离膝下时。水榭风镫廿四桥，乘鸾月夜好吹箫。双鱼切记勤芳讯，莫负春江一夜潮。清风林下说才华，久有诗名重谢家。学罢杭州大梳裹，又弯新髻插琼花。
送云扶妹归扬州·其一
作者：袁机
朝代：清

江城花落满溪烟，送汝于归二月天。一路暖风琴瑟好，春声都在木兰船。
送云扶妹归扬州·其三
作者：袁机
朝代：清

水榭风镫廿四桥，乘鸾月夜好吹箫。双鱼切记勤芳讯，莫负春江一夜潮。
送云扶妹归扬州·其二
作者：袁机
朝代：清

此去蘋蘩慎所司，西湖花鸟莫相思。同怀姊妹怜卿小，珍重初离膝下时。
送云扶妹归扬州·其四
作者：袁机
朝代：清

清风林下说才华，久有诗名重谢家。学罢杭州大梳裹，又弯新髻插琼花。
镜
作者：袁机
朝代：清

我有秦宫镜，清光欲上天。近看花独立，远望月孤悬。菱角何时铸，盘龙不记年。无人来照影，抛掷井阑边。
镫
作者：袁机
朝代：清

添尽兰膏惜寸阴，煎熬终不昧初心。孤檠柄曲吹痕淡，细雨更残背壁深。有焰尚能争皎月，无花只可耐孤吟。平生一点分明意，每为终风恨不禁。
闻雁
作者：袁机
朝代：清

秋深霜气重，孤雁最先鸣。响入空闺静，心怜永夜清。自从成只影，同是感离情。谁许并高节，寒林有女贞。
奉和简斋大兄见贻元韵
作者：袁杰
朝代：清

地隔乡关梦解通，忽来诗讯自南中。宦游结宅邻江令，归隐名墩属谢公。旧约未忘联舍月，新吟频忆对床风。只应岁晚相依乐，剩许追陪玉局翁。
不寐
作者：袁杼
朝代：清

晖晖明月转西廊，寂寂宣炉一炷香。替掩双扉风作主，代翻空柜鼠求粮。为寻古字书抽乱，多绣繁花线放长。欹枕不须人睡稳，恐教残梦觅家乡。
寄兄子才
作者：袁杼
朝代：清

长路迢迢江水寒，潇潇梅雨客衣单。无言但劝归期早，有泪多从别后弹。新暑乍来应保重，高堂虽老幸平安。青山寂寞烟云里，偶倚栏干忍独看。
秋斋閒咏
作者：袁杼
朝代：清

閒庭扫落叶，秋月上林梢。竹老穿山径，槐稀露鹊巢。描花嫌纸窄，学字借书钞。拟制玫瑰酱，频呼小婢敲。
临安怀古
作者：袁枚
朝代：清

曾把江湖当敌攻，三千强弩水声中。霸才越国追句践，家法河西仿窦融。宰树重重封锦绣，宫花缓缓送春风。谁知苦创东周局，留与平王避犬戎。
代陈省斋继其父署守镇江题联
作者：袁枚
朝代：清
体裁：联

守郡继先人，看江水长流，剩几个当年父老；析薪绵世泽，愿黄堂少住，留一枝此日甘棠。
伤心
作者：袁枚
朝代：清
体裁：七言律诗

伤心六十三除夕，都在慈亲膝下过。今日慈亲成永诀，又逢除夕恨如何？素琴将鼓光阴速，椒酒虚供涕泪多。只觉当初欢侍日，千金一刻总蹉跎！
偶作五绝句
作者：袁枚
朝代：清
体裁：五言绝句

偶寻半开梅，闲倚一竿竹。儿童不知春，问草何故绿。
再题贾太傅祠
作者：袁枚
朝代：清

一别先生五十年，洛阳年少也华颠。自怜枉受吴公荐，白首重来意惘然。
出山词
作者：袁枚
朝代：清

天涯有客赋长征，身要从容马不停。故节又从江左认，《移文》应向北山听。梅花送我开如雪，春草留人绿满庭。揽辔挥毫缘底事，几行僮约付园丁。出门身在百花前，难免花枝笑独眠。南陌马冲红杏雨，竹楼书锁绿杨烟。长抛春色偏正月，小住名山合四年。薄宦心情江上水，好风吹处便开船。
出山词·其一
作者：袁枚
朝代：清

天涯有客赋长征，身要从容马不停。故节又从江左认，《移文》应向北山听。梅花送我开如雪，春草留人绿满庭。揽辔挥毫缘底事，几行僮约付园丁。
出山词·其二
作者：袁枚
朝代：清

出门身在百花前，难免花枝笑独眠。南陌马冲红杏雨，竹楼书锁绿杨烟。长抛春色偏正月，小住名山合四年。薄宦心情江上水，好风吹处便开船。
到石梁观瀑布
作者：袁枚
朝代：清

天风肃肃衣裳飘，人声渐小滩声骄。知是天台古石桥。一龙独跨山之凹，高耸脊背横伸腰，其下嵌空走怒涛。涛水来从华顶遥，分为左右瀑两条，到此收束群流交。五叠六叠势益高，一落千丈声怒号。如旗如布如狂蛟，非雷非电非笙匏。银河飞落青松梢，素车白马云中跑。势急欲下石阻挠，回澜怒立猛欲跳。逢逢布鼓雷门敲，水犀军向皋兰鏖。三千组练挥银刀，四川崖壁齐动摇。伟哉铜殿造前朝，五百罗汉如相招。我本钱塘儿弄潮，到此使人意也消，心花怒开神理超。高枕龙背持其尻，上视下视行周遭；其奈冷泠雨溅袍，天风吹人立不牢。北宫虽勇目已逃，恍如子在齐闻韶。不图为乐如斯妙，得坐一刻胜千朝。安得将身化巨鳌，看他万古长滔滔！
到石梁观瀑布
作者：袁枚
朝代：清

天风肃肃衣裳飘，人声渐小滩声骄。知是天台古石桥。一龙独跨山之凹，高耸脊背横伸腰，其下嵌空走怒涛。涛水来从华顶遥，分为左右瀑两条，到此收束群流交。五叠六叠势益高，一落千丈声怒号。如旗如布如狂蛟，非雷非电非笙匏。银河飞落青松梢，素车白马云中跑。势急欲下石阻挠，回澜怒立猛欲跳。逢逢布鼓雷门敲，水犀军向皋兰鏖，三千组练挥银刀，四川崖壁齐动摇。伟哉铜殿造前朝，五百罗汉如相招。我本钱塘儿弄潮，到此使人意也消，心花怒开神理超。高枕龙背持其尻，上视下视行周遭；其奈冷泠雨溅袍，天风吹人立不牢。北宫虽勇目已逃，恍如子在齐闻韶。不图为乐如斯妙，得坐一刻胜千朝。安得将身化巨鳌，看他万古长滔滔！
十一月十三日冷水步夜起玩月
作者：袁枚
朝代：清

霜月两澄鲜，孤篷夜悄然。自携双鬓雪，独对一江烟。僵树立如铁，寒星摇满天。横斜几枝桨，也学榜人眠。
十二月十五夜
作者：袁枚
朝代：清
体裁：诗

沉沉更鼓急，渐渐人声绝。吹灯窗更明，月照一天雪。
古意
作者：袁枚
朝代：清
体裁：五言绝句

妾自梦香闺，忘郎在远道。不惯别离情，回身向空抱。
听诗叟
作者：袁枚
朝代：清
体裁：七言绝句

底事听诗听不清，此翁耳壳欠分明。拟携谢朓惊人句，来向青天颂数声。
咏史
作者：袁枚
朝代：清

东汉耻机权，君子多硁硁。悲哉陈与窦，谋疏功不成。其时凉州反，有人颁孝经；意欲口打贼，贼闻笑不胜。虽无补国家，尚未远人情。一变至南宋，佛行而儒名。希哲学主静，人死不闻声。魏公败符离，自夸心学精。杀人三十万，于心不曾惊。似此称理学，何处托生灵。呜呼孔与孟，九泉涕沾缨。
咏史（六首选—）
作者：袁枚
朝代：清

东汉耻机权，君子多硁硁。悲哉陈与窦，谋疎功不成。其时凉州反，有人颁孝经；意欲口打贼，贼闻笑不胜。虽无补国家，尚未远人情。一变至南宋，佛行而儒名。希哲学主静，人死不闻声。魏公败符离，自夸心学精，杀人三十万，於心不曾惊。似此称理学，何处托生灵。呜呼孔与孟，九泉涕沾缨。
品画
作者：袁枚
朝代：清
体裁：五言绝句

品画先神韵，论诗重性情。蛟龙生气尽，不若鼠横行。
哭襄勤伯鄂公
作者：袁枚
朝代：清

听筑长围几万重，将军匹马独临戎。天山扫雪兵犹战，青海啼乌帐已空。拜表泪流秋草上，弯弓弦断夕阳中。男儿欲报君恩重，死到沙场是善终。
夜过借园见主人坐月下吹笛
作者：袁枚
朝代：清

秋夜论秋士，先闻水上音。半天凉月色，一笛酒人心。响遏碧云近，香传红藕深。相逢清露下，流影湿衣襟。
夜过借园见主人坐月下吹笛
作者：袁枚
朝代：清

秋夜访秋士，先闻水上音。半天凉月色，一笛酒人心。响遏碧云近，香传红藕深。相逢清露下，流影湿衣襟。
夜过瓜洲
作者：袁枚
朝代：清

霜雁一声语，烟江两岸秋。芦花三十里，吹雪满船头。我欲乘潮去，孤帆夜不收。苍茫云树外，明月出瓜洲。
大树
作者：袁枚
朝代：清

繁枝高拂九霄霜，荫屋常生夏日凉。叶落每横千亩田，花开曾作六朝香。不逢大匠材难用，肯住深山寿更长。奇树有人问名字，为言南国老甘棠。
大树
作者：袁枚
朝代：清
体裁：七言律诗

繁枝高拂九霄霜，荫屋常生夏日凉。叶落每横千亩雪，花开曾作六朝香。不逢大匠材难用，肯住深山寿更长。奇树有人问名字，为言南国老甘棠。
大龙湫之瀑
作者：袁枚
朝代：清
体裁：古风

龙湫之势高绝天，一线瀑走兜罗绵。五丈收上尚是水，十丈以下全以烟。况复百丈至千丈，水云烟雾难分焉。
宝刀歌为云若司马作
作者：袁枚
朝代：清

云若司马真英豪，磨墨捉我题宝刀。此刀不许俗笔写，也须笔健如刀者。拔鞘相夸风满庭，将拔未拔刀先鸣。电光荧荧射窗冷，夫容飘飘上手轻。伸则铿然屈则转，从古英雄善舒卷。海上长鲸见汝愁，月中丹桂为谁短。精铁镕成历几年，孟劳身分压龙泉。可磨巴汉三江水，可走哥翰万里天。摩挲拟叩金环问，吾戴吾头不敢近。今年六月如秋凉，疑是刀来照此方。吁嗟乎！神农药，尧舜法，一半生人一半杀。不如君家此物知恩仇，不报仇时绕指柔。
寄聪娘
作者：袁枚
朝代：清
体裁：七言绝句

一枝花对足风流，何事人间万户侯。生把黄金买别离，是侬薄幸是侬愁。
寒夜
作者：袁枚
朝代：清
体裁：七言绝句

寒夜读书忘却眠，锦衾香尽炉无烟。美人含怒夺灯去，问郎知是几更天！
山中绝句
作者：袁枚
朝代：清
体裁：七言绝句

镇日山腰斸白云，载量烟草活纷纷。春衫不用金炉热，自向百花香里熏。
山中绝句
作者：袁枚
朝代：清

青芦叶叶动春潮，堤上杨花带雪飘。满地月明仙鹤语，碧天如水一枝箫。
山行杂咏
作者：袁枚
朝代：清

十里崎岖半里平，一峰才送一峰迎。青山似茧将人裹，不信前头有路行。
岘山
作者：袁枚
朝代：清

浮生几载青山酒，名士常为万古愁。双泪偶挥羊太傅，一碑如补晋春秋。楼传黄鹤仙何在，佩解明珠水自流。今日敬儿天下满，襄阳片石若为留。
所见
作者：袁枚
朝代：清
体裁：诗

牧童骑黄牛，歌声振林樾。意欲捕鸣蝉，忽然闭口立。
挽唐静涵妾联
作者：袁枚
朝代：清
体裁：联

落叶添薪，心伤元相贫时妇；为谁截发，肠断陶家座上宾。
挽徐爽亭联
作者：袁枚
朝代：清
体裁：联

过九秩以考终，从古名医，都登上寿；痛三号而未已，伤吾老友，更失诗人。
挽樊明徵联
作者：袁枚
朝代：清
体裁：联

地下又添高士伴；生前原当古人看。
挽熊学骥联
作者：袁枚
朝代：清
体裁：联

生祭有祠，楚国至今歌善政；风骚无主，秦淮那可丧斯人。
挽童钰联
作者：袁枚
朝代：清
体裁：联

到处推袁，知君雅抱千秋鉴；特来访戴，恨我偏迟十日期。
挽蒋愚谷联
作者：袁枚
朝代：清
体裁：联

生为谁忙，学业未成家已破；死亏君忍，高堂垂老子初啼。
挽金纤纤联
作者：袁枚
朝代：清
体裁：联

双拜花前，已偿负笈从游愿；五年灯下，未了抽簪劝学心。
明皇与贵妃
作者：袁枚
朝代：清
体裁：七言绝句

到底君王负旧盟，江山情重美人轻。玉环领略夫妻味，从此人间不再生。
春寒
作者：袁枚
朝代：清

重裘逢二月，神手步芳林。残雪有余色，百花无竞心。踏青苔影薄，禁火客愁深。倾耳碧溪畔，黄鹂迟好音。
春寒
作者：袁枚
朝代：清
体裁：五言律诗

重裘逢二月，袖手步芳林。残雪有余色，百花无竞心。踏青苔影薄，禁火客愁深。倾耳碧溪畔，黄鹂迟好音。
春日杂诗
作者：袁枚
朝代：清

千枝红雨万重烟，画出诗人得意天。山上春云如我懒，日高犹宿翠微巅。
春晴
作者：袁枚
朝代：清
体裁：七言律诗

今岁天公大有情，一冬无雪又春晴。红梅但觉飞香久，绿草何曾借雨生。双燕翅如迎晓日，百花心更望清明。风光如此须行乐，莫管头颅白几茎。
春柳
作者：袁枚
朝代：清

欲诉衷肠万万条，满身香雪未全飘。新丝买得刚三月，旧雨吹来似六朝。绿影自遮南北渡，春痕分护短长桥。五株一入先生传，不学柔枝乱折腰。
春风
作者：袁枚
朝代：清

春风如贵客，一到便繁华。来扫千山雪，归留万国花。
晚宿净名寺步铁障城认一线天
作者：袁枚
朝代：清

游山惜寸阴，得暇即寻讨。步入铁障城，城高天渐小。打头洒珠玑，湿我缣单衣。似雨恰非雨，濛濛山溜飞。诸洞空中悬，道是猿猴宅。颇有高人风，呼之不肯出。踏湿两芒鞋，流连那肯回。一线天未过，一线月又来。
景泰陵
作者：袁枚
朝代：清

雨帝当年一曲阑，西山藁葬草漫漫。目夷守国才何大，叔武迎君事本难。金锁门高星象动，玉连环小泪珠乾。阿兄南内如嫌冷，五国城中雪更寒。
杜牧墓
作者：袁枚
朝代：清

萧郎白马远从军，落日樊川吊紫云。客里莺花逢杜曲，唐朝春恨属司勋。高谈泽潞兵三万，论定扬州月二分。手折夫容来酹酒，有人风骨类夫君。
柳子厚祠
作者：袁枚
朝代：清

金章紫绶照江滨，王者衣冠古逐臣。但说权门难托足，谁知文士易成神。宫庭慷慨伊周事，湘水凄凉屈贾身。剩有《荔支丹》一曲，至今歌遍楚南人。
桐江作
作者：袁枚
朝代：清

久别天台路已迷，眼前尚觉白云低。诗人用笔求逋峭，何不看山到浙西？
桐江作
作者：袁枚
朝代：清
体裁：七言绝句

桐江春水绿如油，两岸青山送客舟。明秀渐多奇险少，分明山色近杭州。
桐江作（四首选二）
作者：袁枚
朝代：清

桐江春水绿如油，两岸青山送客舟。明秀渐多奇险少，分明山色近杭州。久别天台路已迷，眼前尚觉白云低。诗人用笔求逋峭，何不看山到浙西？
水西亭夜坐
作者：袁枚
朝代：清

明月爱流水，一轮池上明。水亦爱明月，金波彻底清。爱水兼爱月，有客登西亭。其时万籁寂，秋花呈微馨。荷珠不甚惜，风来一齐倾，露零萤火湿，屟响蛩语停。感此玄化理，形骸付空冥。坐久并忘我，何处尘虑撄。钟声偶然来，起念知三更。当我起念时，天亦微云生。
沙沟
作者：袁枚
朝代：清
体裁：七言绝句

沙沟日影烟朦胧，隐隐黄河出树中。刚卷车帘还放下，太阳力薄不胜风。
泊舟平望偕齐次风宗伯周兰坡学士访玉川居士
作者：袁枚
朝代：清

轻帆为我慰离群，得见梅花又见君。三径苔痕藏草屋，一湖水气湿春云。风停篆影微微直，雨歇莺声渐渐闻。弹指来游刚十载，当筵莫惜酒杯醺。
消夏诗
作者：袁枚
朝代：清
体裁：七言绝句

不着衣冠近半年，水云深处抱花眠。平生自想无官乐，第一骄人六月天。
游风洞登高望仙鹤明月诸峰
作者：袁枚
朝代：清

泱泱天大风，谁知生此洞。古剑劈山开，千年不合缝。我身伛偻入，风迎更风送。折腰非为米，缩脰岂畏冻。偶作謦欬声，一时答者众。䃂散非扣钟，弇郁类裂瓮。奥草挂绵络，阴冰凝螮蝀。游毕再登高，出洞如出梦。一筇偃又竖，两目阑复纵。远山亦献媚，横陈怪石供。仙鹤不可招，明月犹堪弄。底事急归来，云湿衣裳重。
湖上杂诗
作者：袁枚
朝代：清
体裁：七言绝句

葛岭花开二月天，游人来往说神仙。老夫心与游人异，不羡神仙羡少年。
湖上杂诗（二十首选一）
作者：袁枚
朝代：清
体裁：七言绝句

凤岭高登演武台，排衙石上大风来。钱王英武康王弱，一样江山两样才。
澶渊
作者：袁枚
朝代：清

路出澶河水最清，当年照影见亲征。满朝白面三迁议，一角黄旗万岁声。金币无多民已困，燕云不取祸终生。行人立马秋风里，懊恼孱王早罢兵。
独秀峰
作者：袁枚
朝代：清
体裁：古风

来龙去脉绝无有，突然一峰插南斗。桂林山水奇八九，独秀峰尤冠其首。三百六级登其巅，一城烟水来眼前。青山尚且直如弦，人生孤立何伤焉？
玉泉观鱼
作者：袁枚
朝代：清

玉泉何澄清，银河移在地。戢戢万鱼头，空行渺无际。红鳞色陆离，白小影摇曳。窥客若有情，衔花俨相戏。池间荇藻长，风定水烟细。可惜夕阳沈，钟声云外至。春山生睡容，游客有归意。回首波纹平，淡月僧门闭。
由桂林朔漓江至兴安
作者：袁枚
朝代：清
体裁：七言绝句

江到兴安水最清，青山簇簇水中生。分明看见青山顶，船在青山顶上行。
登华山
作者：袁枚
朝代：清

太华峙西方，倚天如插刀。闪烁铁花冷，惨淡阴风号。云雷莽回护，仙掌时动摇。流泉鸣青天，乱走三千条。我来蹑芒蹻，逸气不敢骄。绝壁纳双踵，白云埋半腰。忽然身入井，忽然影坠巢。天路望已绝，云栈断复交。惊魂飘落叶，定志委铁镣。闭目谢人世，伸手探斗杓。屡见前峰俯，愈知后历高。白日死厓上，黄河生树梢。自笑亡命贼，不如升木猱。仍复自崖返，不敢向顶招。归来如再生，两眼青寥寥。
盘古冢诗
作者：袁枚
朝代：清

名字虚无姓渺漫，当年谁与葬衣冠。能将莽莽乾坤辟，亦复萧萧邱陇寒。数典更无前辈在，留坟似与后人看。不将死例当头定，世上纷纷事更难。
禹陵
作者：袁枚
朝代：清

天地平成始，皇王禅让终。一人生石纽，万古辟蚕丛。玉斗胸垂象，金鼗耳启聪。寻书斋委宛，受牒作司空。地险龙门凿，人功鸟道通。为鱼援赤子，干蛊慰黄熊。学裸姑徇俗，乘樏又转蓬。庚辰禽水怪，竖亥步崆峒。贰负甘双梏，将军号百虫。尝闻下车泣，忍过羽山东。破石佳儿出，开山遁甲穷。勤能师睪子，威不赦防风。息壤波全奠，扶桑日更红。过门心澹泊，造粉事朦胧。铸鼎神奸列，遐方玉帛同。偶然巡越甸，遽尔堕轩弓。身自跳天上，椑应葬穴中。葛绷烟露冷，阴眄水云空。复土来苍鸟，南风送祝融。江山犹拱侍，庙貌更穹隆。真冷怀文命，偏枯想圣躬。两厢环岳牧，九殿拜儿童。窆石摩挲古，衡碑刻划工。微臣擎旨酒，不敢献玄宫。
箴作诗者
作者：袁枚
朝代：清
体裁：七言律诗

倚马休夸速藻佳，相如终竟压邹枚。物须见少方为贵，诗到能迟转是才。清角声高非易奏，优昙花好不轻开。须知极乐神仙境，修炼多从苦处来。
绝命词
作者：袁枚
朝代：清

赋性生来本野流，手提竹杖过通州。饭篮向晓迎残月，歌板临风唱晚秋。两脚踢翻尘世路，一肩担尽古今愁。如今不受嗟来食，村犬何须吠不休。
续诗品·尚识
作者：袁枚
朝代：清
体裁：诗

学如弓弩，才如箭镞。
识以领之，方能中鹄。
善学邯郸，莫失故步。
善求仙方，不为药误。
我有禅灯，独照独知。
不取亦取，虽师勿师。
自嘲联
作者：袁枚
朝代：清
体裁：联

不作公卿，非无福命都缘懒；难成仙佛，为爱文章又恋花。
自题联
作者：袁枚
朝代：清
体裁：联

读书已过五千卷；此墨足支三十年。
至黄厓再登文殊塔观瀑
作者：袁枚
朝代：清

黄厓天上生，对面作浪起。我头不敢仰，诚恐浪压己。岂知下望深，青天反作底。山外有山立，山内有山倚。颇类人衣裳，幅幅有表里。忽然暴雨来，人天一齐洗。避登千寻塔，正对一条水。瀑布从高看，匹练更长矣。始知开先寺，相离咫尺耳。只为绝巘遮，纡行十余里。
苔
作者：袁枚
朝代：清

白日不到处，青春恰自来。
苔花如米小，也学牡丹开。
苔
作者：袁枚
朝代：清

白日不到处，青春恰自来。苔花如米小，也学牡丹开。（也学一作：亦）
苔
作者：袁枚
朝代：清

白日不到处，青春恰自来。苔花如米小，亦学牡丹开。
苔【其一】
作者：袁枚
朝代：清
体裁：诗

【其一】
白日不到处，青春恰自来。
苔花如米小，也学牡丹开。
苔【其二】
作者：袁枚
朝代：清
体裁：诗

【其二】
各有心情在，随渠爱暖凉。
青苔问红叶，何物是斜阳。
范希文
作者：袁枚
朝代：清
体裁：七言绝句

黄阁风裁第一清，宋朝名相半书生。西边经略成何事，尚劝横渠莫论兵。
行役杂咏
作者：袁枚
朝代：清

男儿年二十，渐衰珠玉颜。况乃远行役，风霜悴其间。饮酒未及醉，坐看白石还。所著一尺高，不供史家删。勉旃崇节业，银管长斑斑。否亦鍊玉液，金骨列仙寰。生人皆山水，且共耐清闲。看山有所得，日暮聊为文。厌听舟人子，村语徒纷纷。酝酿非素乐，典坟愤所忻。万谋窘一字，迫如临三军。无心推篷看，不意与月近。欣然卧以观，星尽惟斗柄。始之肌肤寒，久乃心肝映。白云如覆被，人面渐贴镜。万里湛清华，九天涵绿净。狂痴不能还，吾亦见吾性。南游过楚江，西征临越甸。当涂想分割，龙津忆征战。或营酸枣台，或起明光殿。平畛开歌舞，危巘收组练。亡何岁似流，悲哉日似电。白骨埋中原，朱扃罢华宴。史册尚流播，山川灭闻见。秦宫无遗瓦，汉苑少残箭。荒烟废冢倾，衰草流萤遍。黄云自南飞，白日但西暝。闲寂窘游志，衰飒穷遐眷。慨然至于今，叹者凡几遍。平生豪横心，虽悟不得遣。
行役杂咏·其一
作者：袁枚
朝代：清

男儿年二十，渐衰珠玉颜。况乃远行役，风霜悴其间。饮酒未及醉，坐看白石还。所著一尺高，不供史家删。勉旃崇节业，银管长斑斑。否亦鍊玉液，金骨列仙寰。生人皆山水，且共耐清闲。
行役杂咏·其三
作者：袁枚
朝代：清

无心推篷看，不意与月近。欣然卧以观，星尽惟斗柄。始之肌肤寒，久乃心肝映。白云如覆被，人面渐贴镜。万里湛清华，九天涵绿净。狂痴不能还，吾亦见吾性。
行役杂咏·其二
作者：袁枚
朝代：清

看山有所得，日暮聊为文。厌听舟人子，村语徒纷纷。酝酿非素乐，典坟愤所忻。万谋窘一字，迫如临三军。
行役杂咏·其四
作者：袁枚
朝代：清

南游过楚江，西征临越甸。当涂想分割，龙津忆征战。或营酸枣台，或起明光殿。平畛开歌舞，危巘收组练。亡何岁似流，悲哉日似电。白骨埋中原，朱扃罢华宴。史册尚流播，山川灭闻见。秦宫无遗瓦，汉苑少残箭。荒烟废冢倾，衰草流萤遍。黄云自南飞，白日但西暝。闲寂窘游志，衰飒穷遐眷。慨然至于今，叹者凡几遍。平生豪横心，虽悟不得遣。
衙署联
作者：袁枚
朝代：清
体裁：联

狱贵得情宁结早；判防多误每刑轻。
观大龙湫作歌
作者：袁枚
朝代：清

龙湫山高势绝天，一条瀑走兜罗绵。五丈以上尚是水，十丈以下全为烟。况复百丈至千丈，水云烟雾虽分焉。初疑天孙工织素，雷棱抛掷银河边。继疑玉龙耕田倦，九天咳唾唇流涎。谁知乃是风水相摇荡，波回澜卷冰绡联。分明合并忽迸散，业已坠下还迁延。有时软舞工作态，如让如慢如盘旋。有时日光来照耀，非青非红五色宣。夜明帘献九公主，诸天花散维摩肩。玉尘万斛橘叟赌，明珠九曲桑女穿。到此都难作比拟，岿然独占宇宙奇观偏。更怪人立百步外，忽然满面喷寒泉。及至逼近龙湫侧，转复发燥神悠然。直是山灵有意作游戏，教我亦复无处穷真诠。天台之瀑何狂颠，雁山之瀑何蝉嫣，石门之瀑何喧阗，龙湫之瀑何静妍。化工事事无复笔，一瀑布耳形万千。要知地位孤高依傍少，水亦变化如飞仙。
论诗绝句
作者：袁枚
朝代：清
体裁：七言绝句

不相菲薄不相师，公道持论我最知；一代正宗才力薄，望溪文集阮亭诗。
谒史文靖公墓
作者：袁枚
朝代：清

手供蘋蘩当束脩，先登华屋后山丘。九原尚想师随会，一疏曾经识马周。盖代勋华云影在，满堂丝竹水声愁。知公泉下应怜我，如此英年也白头。
谒岳王墓
作者：袁枚
朝代：清
体裁：诗

江山也要伟人扶，神化丹青即画图。
赖有岳于双少保，人间始觉重西湖。
谒岳王墓
作者：袁枚
朝代：清
体裁：七言绝句

江山也要伟人扶，神化丹青即画图。赖有岳于双少保，人间才觉重西湖。
谢太傅祠
作者：袁枚
朝代：清

一笑翩然载酒行，东山女妓亦苍生。能支江左偏安局，难遣中年以后情。花下残棋儿破敌，镫前老泪客弹筝。荒祠隔叶黄鹂语，犹似当初丝竹声。
贺史贻直七十寿联
作者：袁枚
朝代：清
体裁：联

南宫六一先生座；北面三千弟子行。
赠名园主人联
作者：袁枚
朝代：清
体裁：联

胜地怕重经，记当年丝竹宴诸生，回头似梦；名园须得主，幸此日楼台逢哲匠，著手成春。
赠张惠堂联
作者：袁枚
朝代：清
体裁：联

后我卌年，同为此地亲民宰；通家两代，曾见而翁上学时。
赠梁山舟联
作者：袁枚
朝代：清
体裁：联

一饭矜严常选客；半生孤冷不宜花。
赠谢锽联
作者：袁枚
朝代：清
体裁：联

太守风清，江左依然迎谢傅；先生来晚，山中久已卧袁安。
赤壁
作者：袁枚
朝代：清
体裁：诗

一面东风百万军，当年此处定三分。汉家火德终烧贼，池上蛟龙竟得云。江水自流秋渺渺，渔灯犹照获纷纷。我来不共吹箫客，乌鹊寒声静夜闻。
赴官秦中
作者：袁枚
朝代：清

六朝云物旧淹留，更向咸阳作壮游。万首诗编秦楚地，半生官领帝王州。未知两陕谁吾土，孤负三吴说故侯。到得函关应四月，行人争耐一春愁。
过柴桑乱峰中，蹑梯而上观陶公醉石
作者：袁枚
朝代：清
体裁：古风

先生容易醉，偶尔石上眠。谁知一拳石，艳传千百年。金床玉几世恒有，眠者一过人知否？不如此石占桑，胜立穹碑万丈长。
过邺下吊高神武
作者：袁枚
朝代：清

唱罢阴山《敕勒歌》，英雄涕泪老来多。生持魏武朝天笏，死授条侯杀贼戈。六镇华夷传露布，九龙风雨聚漳河。祇今尚有清流月，曾照高王万马过。
遣兴
作者：袁枚
朝代：清

但肯寻诗便有诗，灵犀一点是吾师。夕阳芳草寻常物，解用多为绝妙词。
遣兴
作者：袁枚
朝代：清

爱好由来下笔难，一诗千改始心安。阿婆还似初笄女，头未梳成不许看。
遣兴
作者：袁枚
朝代：清

爱好由来落笔难，一诗千改心始安。阿婆还是初笄女，头未梳成不许看。
遣兴杂诗
作者：袁枚
朝代：清
体裁：七言绝句

小步闲拖六尺藤，空山来往健如僧。栽花忙处儿呼饭，夜读深时妾屏灯。
闻鱼门吏部充四库馆纂修喜寄以诗
作者：袁枚
朝代：清

文思天子搜遗书，子以文名领石渠。士安不用借五车，嫏嬛福地张华居。忆昔蛩蛩附蚷虚，两家简牒争搜储，爱而不见心瞿瞿。一朝去我翔天都，明堂大开招群儒。青藜太乙从从趋，四千年物尽挽输。朱文绿字体制殊，龙威玉牒元皇符，汉唐所少元明无。咸集舜陛来尧衢，酉山光芒烛太虚。子与兰台诸大夫，双眸一串牟尼珠，部居别白分锱铢。纵难读尽在须臾，但观大略亦足娱。有如饿腹餐天厨，朵颐未动口欲呿。又如大海游蟫鱼，恣汝属餍乐有余。问谁有此遭逢欤，领百万军恐不如。我犹未免为乡愚，闻见狭隘探索疏。侧身西望空嗟吁，不能从子为书奴。愿钞书目遥寄予，俾得约略知些须，此身不负生唐虞。
陇上作
作者：袁枚
朝代：清

忆昔童孙小，曾蒙大母怜。胜衣先取抱，弱冠尚同眠。髻影红镫下，书声白发前。倚娇频索果，逃学免施鞭。敬奉先生馔，亲装稚子绵。掌珠真护惜，轩鹤望腾骞。行药常扶背，看花屡抚肩。亲邻惊宠极，姊妹妒恩偏。玉陛胪传夕，秋风榜发天。望儿终有日，道我见无年。渺渺言犹在，悠悠岁几迁。果然宫锦服，来拜墓门烟。返哺心虽急，舍饴梦已捐。恩难酬白骨，泪可到黄泉。宿草翻残照，秋山泣杜鹃。今宵华表月，莫向陇头圆。
随园联
作者：袁枚
朝代：清
体裁：联

放鹤去寻三岛客；任人来看四时花。
雨后步水西亭
作者：袁枚
朝代：清

雨气不能尽，散作满园烟。好风何处来，荷叶为翩翩。群花浴三日，意态柔且鲜。幽人倾两耳，竹外鸣新泉。啁啁一鸟歇，阁阁群蛙连。暝色起乔木，断虹媚远天。蜗过有残篆，琴润无断弦。凭阑意清悄，与鸥相对眠。
题晚甘园联
作者：袁枚
朝代：清
体裁：联

好花美女有来时；明月清风没逃处。
题柳如是画像
作者：袁枚
朝代：清
体裁：古风

生绡一幅红妆影，玉貌珠冠方绮领。眼波如月照人间，欲夺鸾篦须绝顶。怀刺黄门悔误投，遗珠草草尚书收。党人碑上无双士，夫婿班中第一流。绛云楼阁起三层，红豆花枝枯复生。班管自称诗弟子，佛香同事古先生。勾栏院大朝廷小，红粉情多青史轻。扁舟同过黄天荡，梁家有个青楼样。金鼓亲提妾亦能，争奈江南不出将。一朝九庙烟尘起，手握绳刀劝公死。百年此际曷归乎，万论如今都定矣。可惜尚书寿正长，丹青攘与柳枝娘。
题柳如是画像
作者：袁枚
朝代：清

生绡一幅红妆影，玉貌珠冠方绮领。眼波如月照人间，欲夺鸾篦须绝顶。怀刺黄门悔误投，遗珠草草尚书收。党人碑上无双士，夫婿班中第一流。绛云楼阁起三层，红豆花枝枯复生。班管自称诗弟子，佛香同事古先生。勾栏院大朝廷小，红粉情多青史轻。扁舟同过黄天荡，梁家有个青楼样。金鼓亲提妾亦能，争奈江南不出将。一朝九庙烟尘起，手握绳刀劝公死。百年此际曷归乎？万论如今都定矣。可惜尚书寿正长，丹青攘与柳枝娘。
题沈凡民兰亭卷子
作者：袁枚
朝代：清

先生垂老泪星星，行箧常携感旧铭。一代交情存笔墨，三人颜色付丹青。酒杯曰社秋来忆，玉笛山阳雨后听。五十二年鸿爪在，昭陵风雪满兰亭。浮生难挹鲁灵光，风义羊求事渺茫。两晋书亡王内史，六朝人剩沈东阳。金仙次第辞西汉，宫女凭谁说上皇。惆怅钟期来海畔，断琴弹落一天霜。
题沈凡民兰亭卷子·其一
作者：袁枚
朝代：清

先生垂老泪星星，行箧常携感旧铭。一代交情存笔墨，三人颜色付丹青。酒杯曰社秋来忆，玉笛山阳雨后听。五十二年鸿爪在，昭陵风雪满兰亭。
题沈凡民兰亭卷子·其二
作者：袁枚
朝代：清

浮生难挹鲁灵光，风义羊求事渺茫。两晋书亡王内史，六朝人剩沈东阳。金仙次第辞西汉，宫女凭谁说上皇。惆怅钟期来海畔，断琴弹落一天霜。
马嵬
作者：袁枚
朝代：清

莫唱当年《长恨歌》，人间亦自有银河。石壕村里夫妻别，泪比长生殿上多！
马嵬
作者：袁枚
朝代：清
体裁：诗

莫唱当年长恨歌，人间亦自有银河。石壕村里夫妻别，泪比长生殿上多。
鸡
作者：袁枚
朝代：清

养鸡纵鸡食，鸡肥乃烹之。主人计固佳，不可使鸡知。
鸡·养鸡纵鸡食
作者：袁枚
朝代：清

养鸡纵鸡食，鸡肥乃烹之。主人计固佳，不可与鸡知。
黄鹤楼
作者：袁枚
朝代：清
体裁：五言律诗

万里青天月，三更黄鹤楼。湘帘才手捲，汉水拍天流。山影如争渡，渔歌半入秋。深宵无铁笛，空自泊孤舟。
黄鹤楼看雪
作者：袁枚
朝代：清
体裁：古风

汉水茫茫摇白浪，一楼高踞浪花上。相传黄鹤此间飞，至今犹画仙人像。仙人一来不再来，我竟两次腾麻鞋。更值天公张玉戏，雪花片片飞瑶台。鹦鹉洲，汉阳树，远望迷离一疋布。妙手描成白泽图，长江化作银河渡。卅年看雪俱在家，今年看雪天之涯。达人行乐足向神仙夸，可奈想杀小仓山里千梅花。长揖与仙约，借我黄仙鹤。骑上鹤发翁，鹤翅休氋氃。趁此高楼西北风，送我连夜还山中。一天明月一枝笛，踏破琼瑶万万重。
京口阻风
作者：袁树
朝代：清

客与舟俱驻，山沈日又昏。水寒星到底，江近月当门。风色占旗角，潮生辨岸痕。回看南翥雁，远影过前村。
伤春
作者：袁树
朝代：清

几树莺啼酒半醺，声声唤起杜司勋。初三斜月今宵见，第一春雷昨夜闻。愁欲遣时偏听雨，梦初回处尚疑云。沈郎腰本无多少，又被东风瘦几分。乍减东风二月寒，雨痕犹湿小阑干。荷珠倾处重圆易，蕉叶开时再卷难。绿酒我能浇块垒，黄粱人自梦邯郸。柳条惹得离情乱，只管青青系玉鞍。
伤春·其一
作者：袁树
朝代：清

几树莺啼酒半醺，声声唤起杜司勋。初三斜月今宵见，第一春雷昨夜闻。愁欲遣时偏听雨，梦初回处尚疑云。沈郎腰本无多少，又被东风瘦几分。
伤春·其二
作者：袁树
朝代：清

乍减东风二月寒，雨痕犹湿小阑干。荷珠倾处重圆易，蕉叶开时再卷难。绿酒我能浇块垒，黄粱人自梦邯郸。柳条惹得离情乱，只管青青系玉鞍。
惆怅
作者：袁树
朝代：清

惆怅桓家作马曹，渴来枉自忆松醪。雨添秋汛涛声大，月近黄河露气高。笳鼓半城吹断雁，星辰午夜逼征袍。凉天辜负文衾滑，归计年年折大刀。
无题
作者：袁树
朝代：清

碧桃花下访临邛，含笑开门有病容。带一分愁情更好，不多时别兴尤浓。枕衾先自留虚席，衣扣迟郎解内重。亲举纤纤偎颊看，分明不是梦中逢。
晓起柬曲江
作者：袁树
朝代：清

晓起阑跚病未瘥，幽窗倦启眼婆娑。斜风深院狂吹树，小雨湘帘冷作波。花意引回香力细，秋思分与雁声多。茂陵同是天涯客，可也书空唤奈何。
磨盘山中遇雨
作者：袁树
朝代：清

乱山急雨来，匹马骋孤往。云裹马蹄重，雨压风头响。急泉奔下山，匹练平如掌。
苦雨无聊偶忆随园秦淮风景为诗二章分寄家兄存斋陆甥豫庭
作者：袁树
朝代：清

梅雨声中想六朝，随园形胜郁苕峣。琴弹一曲云生榻，水发双溪响过桥。熟鸟不惊棋子落，新诗能读女儿娇。风光我又经年别，愁说江南归路遥。此日秦淮日正长，绿杨红袖影双双。月明歌管常无夜，水长镫船直并窗。家里小山藏古洞，渡头花片扑春缸。潮生潮落翻新句，流得诗情入大江。
苦雨无聊偶忆随园秦淮风景为诗二章分寄家兄存斋陆甥豫庭·其一
作者：袁树
朝代：清

梅雨声中想六朝，随园形胜郁苕峣。琴弹一曲云生榻，水发双溪响过桥。熟鸟不惊棋子落，新诗能读女儿娇。风光我又经年别，愁说江南归路遥。
苦雨无聊偶忆随园秦淮风景为诗二章分寄家兄存斋陆甥豫庭·其二
作者：袁树
朝代：清

此日秦淮日正长，绿杨红袖影双双。月明歌管常无夜，水长镫船直并窗。家里小山藏古洞，渡头花片扑春缸。潮生潮落翻新句，流得诗情入大江。
观音岩
作者：袁树
朝代：清

突屼一峰孤，俯仰群山小。深壑镇潜鲸，长空阻飞鸟。直上接穹窿，犹觉青未了。石乳滴成枝，倒挂玉龙爪。洞户启山根，飞楼驾云表。石幡自古今，清磬无昏晓。我欲拜南无，六尘徒扰扰。
挽曾国荃联
作者：袁树勋
朝代：清
体裁：联

与文正公慷慨誓师，戈戟同仇，埙篪协律，指东南半壁，云日重辉，拨乱振荒，万姓讴思膏泽溥；若武乡侯忧勤谋国，近庇江左，远柔泰西，综中外百端，昕宵靡暇，鞠躬尽瘁，九闳黯澹大星沉。
挽曾纪泽联
作者：袁树勋
朝代：清
体裁：联

奉使遍九夷八蛮，仗天节、固邦交，尊俎无惭，始知元相谋诒，自有勋华承铁券；立志在富国强兵，佐海军、掌农部，仔肩未已，岂料长城星陨，忍教桃李泣春风。
挽李兴锐联
作者：袁树勋
朝代：清
体裁：联

抗疏为输金，同志苍茫，垂死荩臣留憾事；瓣香在求阙，定评清鲠，一生亮节是完人。
贺张百熙60寿联
作者：袁树勋
朝代：清
体裁：联

含谟吐忠，为国桢干；应期作弼，配耀岳崧。
挽张之洞联
作者：袁梁肃
朝代：清
体裁：联

开济老臣心，似武乡尽瘁鞠躬，海内士林，同声洒泪；褒荣国家礼，有明君听言从谏，中兴事业，傥慰忠魂。
孤雁
作者：袁梓贵
朝代：清

寥落竟无侣，清高生远愁。风霜片影急，天地一声秋。四泽遍缯缴，孤飞何处投。故群自粱稻，嗟尔若为谋。
江梅
作者：袁梓贵
朝代：清

泽国荒城暮，岁寒谁问津。沧江满风雪，犹自一枝春。孤影澄波媚，疏烟澹月皴。遥天何处寄，恐触怒蛟鳞。
舟次观雪后山
作者：袁梓贵
朝代：清

船窗触纸瞠冻蝇，隔窗唤山山不应。天公戏罢地媪笑，雨玉虽幻殊难矜。巨灵别逞白描手，粉本万里铺素绫。皴劈湛起水晶粟，捏凸细斲玻璃层。纷如镕锡泻盘水，奇状错凿嵌水银。妙如技演目巧室，空青府筑峰碅磳。以如咸海曝盐卤，熬波出素堆丘陵。忽然化作银涛万叠涌，欲流不流，疑有白马犀甲藏威灵。魏宫户洞误屏隔，南山树尽系绢匀。玉狮嗅地背毛氄，白龙仰天鳞甲腾。玉女缟素冷逾艳，烂簪白奈鬟鬅鬙。儿孙笋列信如玉，未免丱角皤堪憎。是空是色绝拟议，但见苦日偷露光摩棱。造视更有群玉矗，又不知是山还是积雪之冻凝。便思移入广寒殿，万八千户依崚嶒。不然直作泰山倚，纵有阳炙犹堪凭空恨。可望不可即，毋乃琼宫瑶岛骨重难飞登。我时眼刮明远镜，眉峰隐隐生凉冰。扪心已信玉壶里，但恨块垒浇难平。袁安虽僵亦云乐，如此卧游得未曾。方山冠耸起摩顶，头衔直借吾知能。
读元次山舂陵贼退二诗有作
作者：袁梓贵
朝代：清

漫叟儒者官，嗟官贼不如。贼民虽在官，异哉更在儒。官本他乡人，爬搜幸终疏。儒实我族类，反噬完肤无。借问腐体疮，何如附骨疽。公然闯庭场，罟擭陷阱俱。儒形盗官势，官气官眉须。哼尔诸缙耆，我前当嗫嚅。我虽尔等夷，我与官为徒。嘻尔城狐鼠，无烦尔追呼。乞尔为蛩蛩，吾钭为巨虚。嗟尔漏网凶，亲援亟苞苴。翼卵我有权，安归虐同闾。咄尔身家民，来来勿趑趄。勿言桑梓情，肤虱食在肤。勿言创痍伤，肉尽骨尚粗。贼剥尔九百，我不当千蚨。此外纷穷黎，贼虽不尔荼。我将竭泽取，集瘠能成腴。尚有群儒酸，橐笔来于于。勿曰同类为，齑黄当金输。我橐尚无底，实中需金珠。我膳薄双鸡，备物需疱厨。我党私百千，虚屯需禄糈。矧不厚所敛，何物为官谀。谁欤者违言，视此官牒符。下言乡井卫，上言军国需。公名快私虐，良法供奸渔。症结邪勿攻，更剥元气虚。死自病者受，医禄日获余。长官知未知，道已民气舒。不然胡乐输，乐输群贤劬。何以谢群贤，畀尔斧钺鈇。日括脑肺肝，膏华饰田庐。日饱髓血脂，光泽丰腰躯。峨峨复峨峨，形虎而骨狐。堂庑坐驵侩，衣冠纷隶胥。岂无旧兰蕙，一朝化茅茹。或方吓凤皇，或且歌卬须。谁能绝人命，以作时世趋。大笑行出门，灵均方卜居。即持漫叟竿，归钓湍江鱼。纷纷投饵来，既得复弃诸。含情语阳鱎，恐无食汝余。
七夕
作者：袁棠
朝代：清
体裁：七言律诗

遥见微云海上生，接来一带鹊桥横。几家帘卷针楼月，何处人吹玉管笙。传说女牛今夕会，果然风露此时清。嫦娥似亦怜深夜，影照银河分外明。
写溪楼迟客图系之以诗
作者：袁棠
朝代：清

高树生秋声，孤村断人迹。峰寒不作云，重叠见山脉。冈绝沙句连，游目杳无极。晏坐水边楼，明灭数帆席。谁从烟外指，人家住寒碧。美人期不来，幽景足可惜。拈笔写荒寒，斜阳澹将夕。
哭步蟾三兄
作者：袁棠
朝代：清
体裁：古风

昔我于归辞故国，别母牵衣留不得。三兄送我向江南，锦浪桃花同一色。姑嫜堂上爱兄贤，代作冰人赘陆宅。一家亲作两家亲，月夕花朝秋复春。同看琼圃花连蒂，醉踏平山月一轮。二兄春赴琼林宴，花砖日影摇金殿。铜章墨绶出都城，远别京华赴洛县。洛县有花花满署，正是板舆迎母处。临安雁字至维扬，整促行装从此去。辞侬归去奉高堂，薰风萦纡道路长。地接函关几千里，劳损精神从此始。一家花萼聚中州，金盏琴堂屡唱酬。彩衣正要娱亲侧，天上来催赴玉楼。前年五弟先摧折，今日兄为泉下客。连理人分次第亡，刀铓一夜生胸膈。从今怕见广陵春，回首天涯倍怆神。羡杀世间嬉戏者，荆花成队是何人。
夜过姑苏
作者：袁棠
朝代：清
体裁：七言绝句

繁华初认阖闾城，隐隐亭台月色升。两岸吴歌平岸水，红楼高映满河镫。
寒翠石
作者：袁棠
朝代：清

此石不能语，前朝事丛残。清游亦陈迹，逝水无回澜。在旁孰知状，汝著冷眼看。何当抚入图，挂壁生苍寒。
幽居
作者：袁棠
朝代：清
体裁：五言律诗

欲识蓬门境，荒苔草色深。疏篱穿犬道，巧语杂春禽。慢效阮君泪，还怜钟子心。琴书今古意，流水岂知音。
扬州官舍赠徐稼庭司马
作者：袁棠
朝代：清

判醉为君尽一卮，梅花水部有新诗。蜀冈二月春堪画，社日东风雨似丝。官位已看黄绶贵，交情还记布衣时。故人分俸寻常事，郑重平生鲍叔知。
春兴回文
作者：袁棠
朝代：清
体裁：七言绝句

沈沈绿柳和风暖，艳艳红桃晓日晴。深苑春莺啼舌巧，林花乱蝶舞风轻。
楼台
作者：袁棠
朝代：清

楼台缥缈树周遮，小径蘼芜一道斜。春色重门深锁住，不知开过几番花。
秋夕
作者：袁棠
朝代：清
体裁：七言绝句

云锁秋光夜气浓，半窗花月影重重。不知谁弄桓伊笛，黄叶萧萧下晚风。
秋夜怀兄
作者：袁棠
朝代：清
体裁：七言律诗

寂寞秋声思不禁，绣帘微动晚风侵。阑干影转千家月，砧杵声移两地心。手足情怀频怅望，诗书镫火费追寻。红笺欲寄何由达，千里江南少雁音。
胥江舟次赠蒋伯生
作者：袁棠
朝代：清

回乡仍作客，旧业已无家。公子衣犹葛，高堂鬓欲华。方舟留夜话，孤烛照天涯。挥手愁明发，纷纷散晓鸦。
赋得春风扇微和
作者：袁棠
朝代：清
体裁：五言排律

春风能扇物，淑气媚晴和。荡漾迎春转，飘摇拂面过。暖吹桃蕊绽，轻递柳梢多。助蝶翻新翅，传莺弄巧歌。有声来竹径，无影动池波。玉律回芳节，清晖映远坡。
送春有感
作者：袁棠
朝代：清
体裁：七言律诗

留春不住奈春何，飞絮飘红委逝波。巧舌鸟如莺最小，无名花著子偏多。萍浮池馆鱼吹浪，香减酴醾燕出窠。正是绿肥红瘦日，可怜青鬓暗消磨。
南歌子
作者：袁毓卿
朝代：清

秋老蛩吟急，天寒夜气清。一庭凤露静无声。不道月痕斜转、已三更。宝鼎香将烬，檐花影渐横。罗衾如水悄寒生。闲把迢迢莲漏、数分明。
如梦令
作者：袁毓卿
朝代：清

梦压鸾衾初醒。睡起玉钗慵整。门掩篆香残，斜日画堂人静。风紧。风紧。吹皱一帘花影。
朝中措
作者：袁毓卿
朝代：清

落红庭院晚妆残。微雨酿轻寒。柳色黄拖金缕，苔痕绿上雕栏。韶华荏苒，音书迢递，情绪阑珊。却怪东风无力，不将花信催还。
满江红·闻张总统国梁阵亡丹阳，寻即常州被困，感愤赋此
作者：袁毓卿
朝代：清

烽火惊心，忽传遍、大江南北。叹上将、身经百战，烟尘未熄。按剑频挥忧国泪，仗韬痛咯椎心血。问江东，半壁更谁扶，空悲咽。乡关路，愁云积。军帅府，朋簪集。正莺喉竞巧，狼氛已逼。大树任从京口折，扁舟竟向吴门逸。痛孤城，一角囷重围，何堪说。
菩萨蛮·题杨柳便面
作者：袁毓卿
朝代：清

娇红稚绿天然丽。一般沉醉东风里。莫漫倚新妆。纤腰尔许长。眉痕青琐琐。睡起情无那。留得几多春。湘毫染未匀。
虞美人·残菊
作者：袁毓卿
朝代：清

几番采撷东篱畔。秋老无人院。祡桑酒醒月昏黄。剩有清标偏耐、晓来霜。明年秋色知何许。岁月如驰去。西风萧瑟太无情。吹得空阶瘦影、不分明。
高阳台
作者：袁毓卿
朝代：清

细雨催花，嫩寒锁梦，醒来还带馀酲。倦试单衣，那堪又近清明。云屏寂寞秋千冷，早啼残、窗外流莺。怕梁间，燕子归来，蹴损红英。愔愔天气昏昏过，正枌榆社散，烽火心惊。赋到江南，谁怜萧瑟兰成。柳绵不管华生换，尚依然、扑向帘旌。更消魂，画遍阑干，添倍凄清。
台阳笔记题词
作者：袁洁
朝代：清

尺幅居然现巨观，台阳随处助文澜。名言妙理真经济，莫作齐谐志异看。四十年来说宦游，奇情异彩任探搜。眉山风骨庐陵韵，尽在先生笔底收。溟海苍茫几度经，六旬犹未鬓星星。平生多少惊心事，说与常人不敢听。匆匆相见恨偏迟，同是征帆小驻时。我滥齐竽惭八载，欲从模范證工师。
台阳笔记题词·其一
作者：袁洁
朝代：清

尺幅居然现巨观，台阳随处助文澜。名言妙理真经济，莫作齐谐志异看。
台阳笔记题词·其三
作者：袁洁
朝代：清

溟海苍茫几度经，六旬犹未鬓星星。平生多少惊心事，说与常人不敢听。
台阳笔记题词·其二
作者：袁洁
朝代：清

四十年来说宦游，奇情异彩任探搜。眉山风骨庐陵韵，尽在先生笔底收。
台阳笔记题词·其四
作者：袁洁
朝代：清

匆匆相见恨偏迟，同是征帆小驻时。我滥齐竽惭八载，欲从模范證工师。
买陂塘
作者：袁淑
朝代：清

恋山眉、一痕斜照，萧萧红妒枫桕。西风小飐鸥波冷，青鬓几人吹皱。招素友、便软踏香莎，选胜联吟袖。蓼花汀口。认水瑟玻璃，天低菡萏，清景肯辜负。园林好，指点双湖依旧。凭阑几度回首。秋心暗逐溪烟袅，省识吟魂孤否。休僝僽，算临水登山，此恨年年有。莓苔坐久。蓦菰黑沉云，柳黄搀暝，凉入采菱手。
菩萨蛮·见《玉琼集》
作者：袁淑
朝代：清

绳河催渡凉蝉早。玉纤低按春莺小。旧谱巧翻新，知音能几人。柔肠萦雁柱。诉出秋心苦。弹罢悄无言，一庭风露寒。
登龟山望黄鹤楼
作者：袁渭钟
朝代：清
体裁：七言绝句

雄关遥指武昌门，屹立危楼阅晓昏。不识何人吹玉笛，梅花未落已销魂。
挽张之洞联
作者：袁照藜
朝代：清
体裁：联

用天下财而家不丰，进天下才而心无私，遗疏两言，直使精忠贯日月；谓我叔贤则幕僚辟，嗟我叔亡则孤露恤，识荆一面，空怀高义薄云霄。
咏天山
作者：袁玉堂
朝代：清

伊吾西北月氏东，一岭摩天气象雄。三十六盘登绝顶，始知身已出云中。
集傅园
作者：袁瑞英
朝代：清
体裁：七言绝句

伤心不敢上高楼，满目关山使妾愁。肠断意中人去后，鹍弦斜整泪先流。
上海县丞署厅联
作者：袁祖德
朝代：清
体裁：联

剪取吴淞半江水；即是河阳一县花。
怀书衡
作者：袁绪钦
朝代：清

碧鸡词赋动春明，回首觚棱尚有情。稷下不逢秦博士，洛中平视汉公卿。归舟日暮津门树，别酒天高海上城。今夜西风愁望远，万山重叠乱云横。
挽曾国荃联
作者：袁绪钦
朝代：清
体裁：联

以忠勤报国，以镇静临民，以伟望慑服华夷，四十年黄发高勋，远驾征南曹武惠；有恩威率属，有机权济变，有恺泽旁敷遐迩，亿万众苍生陨涕，同悲江左管夷吾。
挽曾纪泽联
作者：袁绪钦
朝代：清
体裁：联

旌旗铁舰下重瀛，泣歃折强邻，争惊海上天主使；剑履云台光旧业，骑箕追太傅，回首中原丞相祠。
题铜官感旧图
作者：袁绪钦
朝代：清

伊昔道咸交，盗弄潢池甲。咆哮震宇县，剽忽肆攻劫。呼啸过城邑，千里联臂胁。烽鼙惨云外，旌竿见危业。白昼妖氛躔，汹涛势崩压。闾井哀穷嫠，道左泣逃妾。黯澹天尘昏，凄飙？骚屑。曾侯初视师，戎幕乱军谍。辕门纵杀气，火焚鹰隼猎。高视清江濆，立待背嵬捷。艅艎蔽惊濑，风利呼长鬣。白水指盟誓，黄泥污巾袷。摧锋蹈洪波，忠肝郁劲铁。荩臣天所扶，蛟龙敢吞啮。章公秉大义，援溺振风烈。遂令奋神韬，总千裂双睫。雷霆荡氛雺，繁霜扫丛叶。始稽鲸鲵戮，终见鲛鳄慑。东南卒底定，戡暴资控摄。时平历三纪，川国靡舟楫。陂溆葭苇深，波镜磨新匣。鱼盐饶物利，华屋骈城堞。峨峨冠盖交，圭组盈笥箧。岂忆神武略，屡挥军中箑。元勋今不存，遗徽曜青牒。乘流寻旧垒，浮云灭孤峡。
题铜官感旧图
作者：袁绪钦
朝代：清
体裁：古风

伊昔道咸交，盗弄潢池甲。咆哮震宇县，剽忽肆攻劫。呼啸过城邑，千里联臂胁。烽鼙惨云外，旌竿见危业。白昼妖氛躔，汹涛势崩压。闾井哀穷嫠，道左泣逃妾。黯澹天尘昏，凄飙�骚屑。曾侯初视师，戎幕乱军谍。辕门纵杀气，火焚鹰隼猎。高视清江濆，立待背嵬捷。艅艎蔽惊濑，风利呼长鬣。白水指盟誓，黄泥污巾袷。摧锋蹈洪波，忠肝郁劲铁。荩臣天所扶，蛟龙敢吞啮。章公秉大义，援溺振风烈。遂令奋神韬，总千裂双睫。雷霆荡氛雺，繁霜扫丛叶。始稽鲸鲵戮，终见鲛鳄慑。东南卒底定，戡暴资控摄。时平历三纪，川国靡舟楫。陂溆葭苇深，波镜磨新匣。鱼盐饶物利，华屋骈城堞。峨峨冠盖交，圭组盈笥箧。岂忆神武略，屡挥军中箑。元勋今不存，遗徽曜青牒。乘流寻旧垒，浮云灭孤峡。
一丛花·寄怀琼芝表姊
作者：袁绶
朝代：清

晓妆才罢倚雕栏。花上露初乾。湘帘半卷荷风细，绿杨外、三两吟蝉。曾记旧时，双湖亭畔，同理钓鱼竿。玉箫声里恨漫漫。红泪背人弹。叮咛莫更歌金缕，空赢得、愁上眉弯。十二画楼，凭高目断，知隔几重山。
一枝春·寄外
作者：袁绶
朝代：清

倚酒驱愁，留香款梦，过了烧灯时序。韶光有限，争忍更掺风雨。沉阴作暝，漫赢得、昼长无绪。寒尚悄、慵捲犀帘，怕听画檐鸠语。长安久羁倦旅。纵春来，未减离情千缕。三秋一日，梦也有凭无据。天长人远，奈鱼雁不将愁去。教省识、瘦比疏梅，折枝寄与。
东城
作者：袁绶
朝代：清

东城桃李花，灼灼矜芳姿。会蒙春阳煦，烂缦开及时。东皇欲返驾，风雨旋相欺。蜂蝶倏已散，月明嗟空枝。小草任天倪，翻得常华滋。
临江仙
作者：袁绶
朝代：清

记得晓妆临宝镜，万梅花绕红楼。髻云同绾两鬓秋。卖花声过了，犹未捲帘钩。鹊鼎香温烟乍颤，微风细揭罗帱。鸾笺拂罢检诗筹。吟成先脱稿，赢得玉搔头。
临江仙
作者：袁绶
朝代：清

记得秋期逢七夕，绿阴犹嘒残蝉。针楼瓜果正当筵。一痕云际月，刚是近初弦。乞得星娥今夕巧，綵丝穿睹谁先。桐梢一抹锁苍烟。露华凉似水，谁画此时天。
临江仙
作者：袁绶
朝代：清

记得绮窗初罢绣，无聊同步回廊。廉纤梅雨过银塘。露荷香沁骨，风递一丝凉。乐玉舟深斟琥珀，柳阴阴处传觞。采莲呼婢泛轻艭。红衣愁触损，欲折更商量。
临江仙
作者：袁绶
朝代：清

记得长宵纤影并，虬壶听彻更阑。犀帘不避小庭寒。抽簪闲拨火，芗拣鹧鸪斑。报道玉梅花绽了，数来二九将残。更看飞雪晓漫漫。似闻琼姊说，真个玉为山。
临江仙·中秋即事
作者：袁绶
朝代：清

三五圆期容易过，良宵拼得迟眠。谢庭佳会泛觥船。晶屏开翠幌，邀月堕琼筵。记与英翘花下立，联开韵语缠绵。繁华过眼小游仙。玉壶重濯魄，翘首又今年。
临江仙·月当头夜待月
作者：袁绶
朝代：清

未许婵娟全面露，当头虚说相逢。痴云深护广寒宫。中宵明镜掩，可是晚妆慵。窗外蜜梅初破蕊，生怜香影迷蒙。箫声吹彻玉玲珑。幽怀何处诉，惆怅倚西风。
临江仙·月当头夜，即事感怀
作者：袁绶
朝代：清

见说当头今夜月，鉴来瘦影都无。惺忪扶醉下庭除。霜花欺酒面，寒透镂金襦。笑问常仪应识我，故吾可似今吾。仓山风景拟蓬壶。何当成小谪，无分住仙都。
买陂塘·寄绮筠妹山左
作者：袁绶
朝代：清

剪梧桐、一丝凉翠。西风先到金井。乱虫吟瘦疏林月，香雾暗迷三径。人语静。剩竹外栏边，翠袖伶俜影。宵长漏迥。待选石弦琴，倚楼横笛，玉臂阿谁并。年来事，覆雨翻云无定。鳞鸿偏滞芳讯。欢踪输与山灵笑，嫩约十年难省。痴欲问。恁絮果兰因，曾指姮娥證。心香篆冷。便社燕多情，盟鸥无恙，离绪甚时罄。
买陂塘·送伯英夫子之刑邱
作者：袁绶
朝代：清

又匆匆、送君南浦，离心无限愁思。高堂垂白儿童幼，要妾扶持调理。君但记。恁陌上、层楼凝睇人常倚。风尘况味。叹负米行踪，劳薪生计，谁念倦游子。斜阳里。遥指关河迢递。潮寒休滞双鲤。门前绿遍垂杨树，何日系君归骑。花月底。怕镜里、春红容易添憔悴。年华似水。盼捧檄归来，板舆同奉，把盏共君醉。
买陂塘·题小村仲弟松阴把卷图
作者：袁绶
朝代：清

锁苍烟、一丛凉翠，夕阳叶底红闪。虬枝耸作拿云势，望里浓阴如幔。闲展卷。听仙籁、泠泠似和书声缓。云根坐暖。早枫冷烧霞，林疏罩雾，暝色起天半。披图认、恰是翠微西畔。当时此景游倦。十年雁影分南北，知否花愁月怨。离思远。剩三径、苔痕软衬松花满。流光电转。盼绿野堂开，青云路稳，衣锦遂初愿。
买陂塘·题汪邺楼师仓山读书图
作者：袁绶
朝代：清

问山灵、烟云无恙，频年会此吟啸。溪流宛转亭台曲，不数十洲三岛。香雾袅。恁竹外梅边，惯听书声早。峰屏绿绕。指矮几瞑琴，横窗停盏，不放片尘到。流光速，那信知音还少。傅红犹记娇小。绛帏十载春风暖，早识秋蟾怀抱。临墨沼。感青眼殷勤，矜许巴巫调。凭高远眺。念鸥纵圆盟，燕偏辞垒，何日认归棹。
买陂塘·题花玉五姑母深柳读书堂图
作者：袁绶
朝代：清

数东风、几番花信，愔愔香絮吹倦。千条万缕争牵惹，绿罥谢家庭院。春影茜。正午日迟迟，一桁窗纱掩。帘波半卷。任软搭檐牙，低拖栏角，不唱玉栏怨。烟丝暖，次第眉痕笑展。有人翻遍黄卷。落花片片飞如雨，咫尺翠云遮断。尘思远。恁杀粉调铅，一寸愁心绾。流光似箭。甚水碧楼台，泥红门巷，贪听早莺啭。
京江晚泊
作者：袁绶
朝代：清

系缆江干正长潮，荻芦风起晚萧萧。人才有数传千古，山水无情送六朝。铁瓮城荒斜照冷，金陵气王阵云销。霸图凭吊空陈迹，乌鹊寒声答丽谯。
仓山牡丹盛开家婶母招饮即席感赋
作者：袁绶
朝代：清

阳春百花发，鼠姑擅盛名。今春雨水迟，三月方含英。嫣然倚东风，解语真倾城。主人开琼筵，邀客吹金笙。行乐贵及时，相与各尽觥。长歌发慷慨，所愁节序更。年时携手伴，落落如晨星。骨肉多远别，踽踽难为情。身遥心自近，梦想通精诚。岂无鱼与雁，奈此千里程。温凉叙片纸，离怀难尽倾。岁月日以去，忧思日以盈。愿附飞鸿翮，乘风以北征。
偶见
作者：袁绶
朝代：清

绿筠深护小池台，一树红梨倚槛开。帘影漾花浮荇藻，误他双燕掠波来。
八声甘州·秋日侍莲甫舅氏游摄山
作者：袁绶
朝代：清

认丹崖翠巘影钩连，别有洞中天。恰秋空云净，斜阳一抹，红挂峰前。楼阁玲珑不断，只合住飞仙。何处晚钟起，敲破苍烟。重倚松亭伫立，指水流花淡，泉喷珠圆。忽怒涛风卷，暝色上松巅。有冲寒、两三来雁，写新愁、欲下又回旋。低回处、再来蜡屐，知是何年。
养蚕曲
作者：袁绶
朝代：清

鸡鸣喔喔女儿起，起视蚕桑镫影里。一重绿叶万蚕眠，蜿蜒而吐丝缠绵。今春喜说蚕成熟，不向三姑夜深卜。结成芳茧忘辛劳，银铛煮出手自缫。月中皎若冰丝白，千丝万丝机中织。织成鸳鸯锦，匹匹加颜色。为君裁作襦，君无寒冷妾心娱。为君裁作被，覆君温暖妾心慰。妾思君，君不知，请君但看襦上丝。妾望君，君未晓，请君但看襦上鸟。他生不愿作神仙，愿化鹣鹣西海老。
凤凰台上忆吹箫
作者：袁绶
朝代：清

凿石通泉，编篱护竹，一番梅雨初晴。渐浓阴绿透，池馆愔愔。望里烟鬟翠湿，蛙声乱、老却啼莺。消长昼，玉笙低按，妨了闲吟。瞢腾。近来情绪，算不是伤春，底事销魂。恁桃子簟滑，凉浸梨云。梦断楚天何处，帘栊静、早又黄昏。添惆怅，而今始知，情种愁根。
出山留别
作者：袁绶
朝代：清

别母牵衣感，随郎远宦情。白云千里隔，华发一时生。愿祝萱常茂，还期草并荣。蓬窗今夜梦，定绕石头城。弱弟心如一，相依又十年。长贫惯弹铗，小别亦传笺。菽水同商略，芸编莫弃捐。家声惧中落，盼尔继前贤。束发尤相契，同根姊妹花。卅年荣瘁判，几辈世情嗟。白水盟心迹，青云感岁华。春来宴桃李，应念落天涯。娇女初离膝，邗江白下分。温凉调乳褓，镫火伴辛勤。妇德宜相勖，夫怜想更殷。他时《遂初赋》，馌饷助耕耘。
出山留别·其一
作者：袁绶
朝代：清

别母牵衣感，随郎远宦情。白云千里隔，华发一时生。愿祝萱常茂，还期草并荣。蓬窗今夜梦，定绕石头城。
出山留别·其三
作者：袁绶
朝代：清

束发尤相契，同根姊妹花。卅年荣瘁判，几辈世情嗟。白水盟心迹，青云感岁华。春来宴桃李，应念落天涯。
出山留别·其二
作者：袁绶
朝代：清

弱弟心如一，相依又十年。长贫惯弹铗，小别亦传笺。菽水同商略，芸编莫弃捐。家声惧中落，盼尔继前贤。
出山留别·其四
作者：袁绶
朝代：清

娇女初离膝，邗江白下分。温凉调乳褓，镫火伴辛勤。妇德宜相勖，夫怜想更殷。他时《遂初赋》，馌饷助耕耘。
南山
作者：袁绶
朝代：清

南山有古柏，高出青云端。根固叶自茂，何惧霜雪寒。幸无大匠知，免被斧斤残。华屋有时倾，栋梁难独完。不如守本性，凌寒寿千年。
南平舟次
作者：袁绶
朝代：清

西风吹雨满天飞，雾幂遥山碧四围。买得扁舟仍作客，可堪佳节未成归。月宫旧梦沈清角，水国新凉换袷衣。只恐姮娥暗相笑，有人四牡正騑騑。
南柯子
作者：袁绶
朝代：清

风里荷香细，庭前露气清。银蟾朗彻透疏棂。笑指粉墙角上、倍分明。人影当窗见，箫声隔院闻。常仪娇小太憨生。闲约雏鬟月下、扑流萤。
南柯子·烟寺晚钟
作者：袁绶
朝代：清

径曲松花落，林疏塔影红。云深何处梵王宫。敲破尘心清夜、一声钟。断续随风度，相思有梦通。韶华催去恁匆匆。不管征人愁绝、月明中。
南楼令·秋夜怀柔吉妹
作者：袁绶
朝代：清
体裁：词

深院一灯青。孤吟睡未成。听萧萧、叶打疏棂。断雁数声更四转，霜坠影、峭寒生。花瘦太伶俜。凉蟾绕画屏。记年时、笑语分明。不信欢场如梦短，寻梦去、梦难成。
卜算子
作者：袁绶
朝代：清

红疏槛外花，绿减庭前树。雁背斜阳淡不明，秋老蒹葭浦。掩却小屏山，遮断愁来路。刮地西风酿暮寒，又听潇潇雨。
卜算子·书怀
作者：袁绶
朝代：清

秋似有心来，雁竟无书至。独自凭栏忆旧游，越恁添离思。疏雨滴梧桐，淡月明幽砌。一片蛩声和笛声，不许愁人睡。
卜算子·寒夜闻雁
作者：袁绶
朝代：清

一字画遥空，响似筝弦度。云路迢迢倦欲栖，绕遍相思树。见说带霜来，可解将书去。梦稳凉波影不分，妒煞鸳鸯侣。
台城路·园中春日来游者，丽人甚多，偶拟此解
作者：袁绶
朝代：清

园林风景疑蓬岛，莫辞长日闲伫。柳罩溪桥，花迷楼阁，谁在栏杆笑语。嘻春好女。住影转斜廊，怯迟纤步。半响低怀，被人偷认靓妆去。斜阳红挂树杪，怪游丝无力，难绾春住。屐印明量，衣香暗袭，多是系人情处。新词漫赋。待说与姮娥，又防相妒。不放清光，照伊愁独诉。
咏史·其一
作者：袁绶
朝代：清

亡虏归来思报复，卧薪尝胆是英雄。五湖一棹烟波阔，如此功卧竟善终。
咏史·其三
作者：袁绶
朝代：清

壮发初离宫女腹，绿绨收去使人疑。当时庸主昏难及，自杀娇儿媚宠姬。
咏史·其二
作者：袁绶
朝代：清

四皓安刘非助吕，戚姬空自泪纵横。若教如意为天子，未必能如孝惠明。
咏史·其二
作者：袁绶
朝代：清

四皓安刘非助吕，戚姬空自泪纵横。若教如意为天子，未必能如孝惠明。壮发初离宫女腹，绿绨收去使人疑。当时庸主昏难及，自杀娇儿媚宠姬。馀荫成功何足羡，汾阳七子有谁贤。一军尽甲存何意，骄语还争贵主前。
咏史·其四
作者：袁绶
朝代：清

馀荫成功何足羡，汾阳七子有谁贤。一军尽甲存何意，骄语还争贵主前。
喜迁莺
作者：袁绶
朝代：清

夜初长，灯欲尽，深院漏声迟。轻寒漠漠逗罗衣。正是雁归时。梦成烟，愁著絮。怕听啼蛩如雨。画栏凭倦玉绳低。凉月下楼西。
喝火令·寄怀云裳姨母
作者：袁绶
朝代：清

点点秋声碎，丝丝梦影残。露凉如水怯凭栏。辜负水晶帘外、月团圆。已觉鸡筹闰，生怜烛泪干。金猊熏透鹧鸪斑。可也无聊，可也掩屏山。可也数它归雁，愁上两眉湾。
声声慢·雨窗无寐，别绪盈怀，慢倚此解，并寄都门
作者：袁绶
朝代：清

绵绵密密。飒飒萧萧，悠悠飏飏日日。才入红蕉，似和乱蛩催织。金铺夜深静掩，闪兰釭、玉虫明灭。翠袖薄，恁新凉如水，倚阑无力。此际浑疑中酒，待说与、心期又谁知得。点滴西窗，不管有人凄绝。欢场甚时再省，听高楼、一声横笛。漫凝睇，怕秋风、吹瘦倦客。
壶中天·祝汪紫珊姑丈五十寿
作者：袁绶
朝代：清

堂开绿野，羡群真、低首藕花香里。清福消来，兼艳福、信是岁星游戏。挥手豪情，轩眉俊骨，江左伊谁比。悄拈红豆，有人屏后偷记。犹忆膝下憨嬉，倚娇索果，一一垂髫事。未遂搴裳擎玉斝，惆怅隔江烟水。荫庇萱帏，祥徵兰梦，私颂新声倚。苍生多少，望公霖雨重起。
夜读示两儿
作者：袁绶
朝代：清

男儿立志初，所贵乃孝弟。读书启其蒙，岂为博金紫。事君如事亲，忠臣必孝子。治国如治家，循吏必悌弟。尔曹中人姿，习俗易移徙。日读圣贤书，自然识大体。尔祖少食贫，笔耕贳薪米。拔萃举明经，一毡为贫仕。贤良擢令尹，循声著遐迩。五十归道山，宦囊清若水。汝父少失怙，孤立鲜依倚。独木支大厦，恐坠箕裘美。好学寡交游，一编惜寸晷。平生重然诺，所为慎终始。家贫食指繁，菽水无可恃。饥来驱其行，负米长安市。近迹依我翁，幕游恒自耻。来岁试北闱，但愿鱼烧尾。扬名即显亲，文章有知己。嗟我出名阀，颇亦习诗礼。结䙰归汝父，井臼躬料理。大母发垂白，所乐在甘旨。羹汤洗手调，终岁惧毁訾。尔父昨来书，问尔近何似。青镫旧有味，慎无惜稚齿。嬉戏徒自弃，岁月去若驶。何时方成人，慰我顾复喜。未寒衣先裁，未饥食先俟。典钗供脩脯，和丸偕卧起。枣梨莫攘夺，手目共指视。新诗当座铭，高山试仰止。
如此江山
作者：袁绶
朝代：清

百年几度逢今夕，当头月明如镜。曲绕花阴，闲凭阑角，酒面被风吹醒。霜寒鹤警。指楼阁参差，塔灯红映。敲破尘心，一声清磬出峰顶。良宵偏爱漏永，向溪桥伫立，无限幽兴。树色迷蒙，水痕清浅，凉浸一天星影。此时此景。讶玉宇蓬壶，还在人境。便欲乘风，漫愁鸾背冷。
如此江山·饯花词
作者：袁绶
朝代：清

流光捻指逢芒种，药栏吹尽红雨。剪彩纫幡，裁绡帖辇，待饯花神归去。千丝万缕。拟绕向花梢，可能留住。灯火连宵，绣窗忙煞小儿女。芳春红紫竞艳，记飞觞醉月，生恐辜负。燕惜泥香，蝶怜粉褪，换了清和时序。深情几许。听唱到阳关，更添离绪。酹酒风前，隔林啼杜宇。
孟夏饮芍药花下
作者：袁绶
朝代：清

丈夫贵树立，其志在功名。女子不出户，长年无所营。中馈事粗了，针线须调停。薄暮得暂息，閒吟豁幽情。是时四月天，山深闻晚莺。芍药开较迟，红芳殿春英。花下具杯杓，独酌还独倾。三杯乐陶然，气爽心亦清。凭高豁远目，叠嶂青冥冥。地偏绝市嚣，寺近闻钟声。中怀自萧旷，淡泊无牵萦。
寄梅竹卿表妹
作者：袁绶
朝代：清

涉世如虚舟，飘飘随长风。朅来聚闽海，境遇将毋同。同为出岫云，同作随阳鸟。既忝葭莩亲，复结苔岑好。昔人重交谊，高义仰雷陈。生世恨不栉，苦乐恒由人。多君薄时趋，慷慨制侵辱。岂徒愧须眉，兼可振薄俗。凶顽苟能化，田氏荣紫荆。但愁下愚质，久渐故志萌。治家不贵宽，恩多生妄想。所以先圣言，小人最难养。孤琴海上弹，谬蒙知音赏。何日结比邻，晨夕数来往。朱弦静愔愔，落叶鸣摵摵。霜警夜乌啼，鱼跳池水活。此时一尊酒，斟酌谁与同。举头望天末，烟霭相溟濛。美人期不来，寒月何皑皑。下阶倚修竹，顾影空徘徊。夜深还入阁，镫烬和烟落。月亦如慰情，流光照罗幕。
庆春泽慢
作者：袁绶
朝代：清

黛泼山眉，青回柳眼，愔愔天气初晴。又到花朝，彩幡红飐苔阴。曲阑干外东风软，破春愁、燕语忪惺。暗消凝，几日春寒，瘦了梅魂。桃花潭主殷勤甚，借名流池馆，小盍朋簪。伫月人疏，一痕新绿黏云。银灯细缀星光璨，听谁歌、金缕声清。嘱啼莺，绾住韶光，莫便飘零。
庆清朝·春光明媚，抚景怀人，偶成此解
作者：袁绶
朝代：清

新柳搓烟，暖风熨草，东皇著意安排。莺啼燕语小园，红紫催开。又是花朝近也，秋千双索影徘徊。轻尘外，谁家冶伴，戏蝶归来。惆怅琐窗朱户，自挂帆人去，蛛网尘埃。眉山一角，翠颦多少愁怀。向晚薄寒料峭，半帘疏雨润苍苔。凝情处，栏杆十二，敲遍鸾钗。
庚子冬赴闽途中与伯锳夫子同作兼忆仓山梅花
作者：袁绶
朝代：清

我本餐霞人，冲襟爱山水。时平恨不栉，碌碌守乡梓。君沾微禄适闽越，我始同来酹江月。高挂蒲帆趁顺风，回头倏过千芙蓉。望夫石远疑人立，目断归舟龙骨出。万古难销是经情，江声日夜疑呜唈。金焦两点风利不得到，只恐烟萝暗腾笑。古杭五日留，西湖悭一游。毋乃爱惜费，雨雪风飕飕。钱塘复上江山船，船头少女呼同年。江湖也作廊庙想，不用文光射斗象。明眸皓齿竟虚名，水佩风裳空想像。浙西山水天下奇，朅来可惜穷冬时。层峦叠嶂睡未醒，不斗明妆懒画眉。滩河水清石子多，篙师涉险相喧呼。水船轻捷大船笨，瞥眼已过疑飞凫。冰凘雪净天地肃，拨棹空江皱寒绿。篷窗煮酒妥吟魂，手写新诗属君续。忽忆仓山万树花，寒香冷艳纷横斜。罗浮梦好不归去，鹤守南枝应怨嗟。
得又村仲弟上海殉难讣音诗以哭之
作者：袁绶
朝代：清

半载家书滞锦鳞，惨闻凶耗走惊魂。竟殉职守完臣节，敢弃城亡负国恩。皓首慈亲逃白刃，青年少妇哭黄昏。天涯有姊空肠断，北望停云积泪痕。五树荆花剩四枝，宦游常恨会难期。讵知昔岁分飞日，便是今生永诀时。泡影隙光真梦幻，生离死别更凄其。干戈满地家何在，化鹤还山定益悲。痛亟还思未别前，小仓山下好林泉。坐来花月供吟醉，行处楼台听管弦。离绪忽萦千万缕，乡心已折十三年。故园惨被黄巾陷，何日招魂葬墓田。
得又村仲弟上海殉难讣音诗以哭之·其一
作者：袁绶
朝代：清

半载家书滞锦鳞，惨闻凶耗走惊魂。竟殉职守完臣节，敢弃城亡负国恩。皓首慈亲逃白刃，青年少妇哭黄昏。天涯有姊空肠断，北望停云积泪痕。
得又村仲弟上海殉难讣音诗以哭之·其三
作者：袁绶
朝代：清

痛亟还思未别前，小仓山下好林泉。坐来花月供吟醉，行处楼台听管弦。离绪忽萦千万缕，乡心已折十三年。故园惨被黄巾陷，何日招魂葬墓田。
得又村仲弟上海殉难讣音诗以哭之·其二
作者：袁绶
朝代：清

五树荆花剩四枝，宦游常恨会难期。讵知昔岁分飞日，便是今生永诀时。泡影隙光真梦幻，生离死别更凄其。干戈满地家何在，化鹤还山定益悲。
意难忘·春日感旧
作者：袁绶
朝代：清

小院春深。暂苔阴斗草，树底调笙。柳烟迷燕梦，香雪锁花城。闲伫立，夕阳沉。又暝色黄昏。忆旧游、兰姨别后，偏系离心。当时共坐深更。记红窗病酒，慵倚银屏。留香熏宝鸭，送月度帘旌。春去也，怕闻莺。怎知有而今。懒重理、断笺残句，谁是知音。
抚州舟次
作者：袁绶
朝代：清

曲曲溪山俨画屏，秋高气爽好扬舲。几家茅屋依青嶂，一簇蒲帆出绿汀。云碓响舂流水急，风鸳低罥落霞停。柳阴阴里推篷坐，幽鸟相呼隔树听。
接少兰弟蜀中书感赋
作者：袁绶
朝代：清

一纸家书百感生，宦游人负杜鹃声。廿年未遂慈帏养，万里轻分手足情。栗里有田堪守拙，桃源无地可归耕。流光坐惜堂堂去，何日乡园昼锦行。
摸鱼子·青溪春泛
作者：袁绶
朝代：清

趁新晴、相邀綵伴，河干同上烟艇。垂杨阴里兰桡捷，划破琉璃千顷。风力紧。度隔岸、红楼一缕箫声迥。斜阳弄暝。指青粉亭台，碧油窗户，依约晚妆靓。双飞燕，掠水争夸轻俊。墙边来去无定。三弯两曲春如海，多少六朝金粉。鸥梦稳。浑不管、凉波摇瘦秋千影。船唇小凭。看雾薄笼烟，星疏缀月，画出可怜景。
无俗念·题柔吉妹梨花白燕图
作者：袁绶
朝代：清

一枝玉雪，倩边鸾写出，淡妆丰韵。添个呢喃迎社燕，错认钗飞不定。素羽分烟，碧纱笼月，莫辨伶俜影。清明过了，憎寒怯暖谁省。却忆咏絮清才，缟衣翠袖，风调真相并。神女多情怜寂寞，来伴锁窗孤冷。选梦云窝，驱愁香国，一样单栖稳。红丝亲系，故人无恙应认。
无俗念·题王小鹤诗态图
作者：袁绶
朝代：清

纤尘不著，甚传神妙笔，写来清景。望里松杉凉翠合，三径愔愔浓荫。泉咽云根，瀑飞树杪，仙籁如相应。远山延伫，斜阳未许催暝。最好冷醉闲吟，苔阴选石，小憩凝思静。五字诗成还独笑，佳句玉溪差并。鹤唳苍烟，花明艳雪，点缀琅环境。披图认处，无弦琴趣谁省。
时事
作者：袁绶
朝代：清

两载夷氛扰，连营海上难。铁衣霜月冷，金柝晓风酸。不战军民遁，无功将相惭。妖星犹闪烁，露布几时看。
明乐安公主玉印图
作者：袁绶
朝代：清

乐安公主光宗女，身出天潢贵无比。刺书下降选才人，都尉翩翩似萧史。箫合秦楼琴瑟欢，金莲烟下任人看。天钱撒帐春如海，玉女乘鸾佳遇难。金枝生小耽文翰，异书赐出凭珍玩。锦轴牙签万卷横，簪花格妙词章绚。小印玲珑玉色融，云雷纹细篆来工。画眉窗下摊书坐，素手亲钤一颗红。百年佳偶人争羡，双修福慧神仙眷。不识人间儿女愁，那知世上沧桑变。罡风忽起委琼花，一夕瑶清返钿车。彩云易向秋空散，都尉神伤鬓欲华。穗帏虚掩人何处，长簟空床愁日暮。想像音容入梦难，禅心已逐空花悟。一朝流寇犯神京，九庙烟尘帝主惊。鼎湖龙去乾坤破，独木难支大厦倾。精忠都尉肝肠裂，娲皇难补金瓯缺。儿女亲看缚柱焚，冠裳书画从灰灭。揭天鼙鼓震京师，国破家亡恨莫支。身留一剑酬君德，名播千秋答主知。九原相见应含笑，报国捐躯臣节耀。不愧天姻有几人，成佛生天还逆料。此印流传二百年，闺房雅尚想从前。可怜玉石无物，情不管兴亡色皎然。
明乐安公主玉印图
作者：袁绶
朝代：清
体裁：古风

乐安公主光宗女，身出天潢贵无比。刺书下降选才人，都尉翩翩似萧史。箫合秦楼琴瑟欢，金莲烟下任人看。天钱撒帐春如海，玉女乘鸾佳遇难。金枝生小耽文翰，异书赐出凭珍玩。锦轴牙签万卷横，簪花格妙词章绚。小印玲珑玉色融，云雷纹细篆来工。画眉窗下摊书坐，素手亲钤一颗红。百年佳偶人争羡，双修福慧神仙眷。不识人间儿女愁，那知世上沧桑变。罡风忽起委琼花，一夕瑶清返钿车。彩云易向秋空散，都尉神伤鬓欲华。繐帏虚掩人何处，长簟空床愁日暮。想像音容入梦难，禅心已逐空花悟。一朝流寇犯神京，九庙烟尘帝主惊。鼎湖龙去乾坤破，独木难支大厦倾。精忠都尉肝肠裂，娲皇难补金瓯缺。儿女亲看缚柱焚，冠裳书画从灰灭。揭天鼙鼓震京师，国破家亡恨莫支。身留一剑酬君德，名播千秋答主知。九原相见应含笑，报国捐躯臣节耀。不愧天姻有几人，成佛生天还逆料。此印流传二百年，闺房雅尚想从前。可怜玉石无物，情不管兴亡色皎然。
明月生南浦·远浦归帆
作者：袁绶
朝代：清

望里江光明似镜。一叶孤帆，摇曳斜阳影。听水听风愁未稳。个侬归计今番准。知否小楼人瘦损。说与归期，好共樵青等。别绪乡心消不尽。故乡无恙鸥盟證。
月底修笛谱·雪等伴
作者：袁绶
朝代：清

积庭阴，铺屋罅，酥粉是谁泻。眩眼花生，虚白射精舍。任教雀啄风翻，斜阳暖熨，甚冷抱、冬心难化。冻鸳瓦。待邀月姊星姨，来慰可怜夜。盼断珊珊，谁速玉清驾。不看爪印犹存，深情未泯，问何日、飙轮重下。
月底修箫谱·春夜乘月登仓山
作者：袁绶
朝代：清

渡溪桥，攀石蹬，寻月上岩顶。万竹玲珑，摇碎冰轮影。凭栏不尽低回，一亭如笠，算今夜、更筹须闰。斗香茗。轻烟吹处成丝，风细袅三径。回首红楼，隐隐一灯靓。琼箫谱出新愁，梅花落遍，却半臂、嫩寒初劲。
月底修箫谱·柬兰似表姐
作者：袁绶
朝代：清

篆烟微，人语静，寂寞画栏凭。邻院箫声，惆怅共谁听。当时月底嘻游，迷藏闲捉，记踏碎、满阶花影。盼芳讯。别后双鲤迢递，莫是阻潮汛。旧事凄凉，肠断怕人问。八年形影相依，一朝分手，叹它日、香盟谁證。
木兰花慢·寄小芬二妹洛中
作者：袁绶
朝代：清

指烟峦一角，认十载、旧欢场。记花坞题红，柳堤拾翠，春满江乡。芳塘。半篙涨暖，约兰闺彩伴泛轻航。不识闲愁滋味，憨嬉九十韶光。神伤。蓦地饮离觞。分袂怅河梁。纵雁足传情，蝇头寄恨，轮转柔肠。凄凉。夜来细雨，慰无聊谁与话西窗。一夕心驰洛浦，梦回人隔潇湘。
木兰花慢·寄少兰弟
作者：袁绶
朝代：清

问迢迢双鲤，怎不为、递芳音。自篱菊开时，岭梅谢后，盼到而今。沉沉。半池冻解，荡长空雁字写离心。眉月暗窥帘额，暮烟淡锁遥岑。疏林。选石自弦琴，惊起欲栖禽。便抚冷冰丝，倚寒翠袖，谁伴孤吟。愔愔。乍晴又雪，认花憔鹤悴怕登临。何日重围旧梦，不辞同醉苔阴。
木兰花慢·惜花
作者：袁绶
朝代：清

背红闺綵伴，侵晓起、绕苔墀。待数树分铃，悬幡酹酒，不放春归。枝枝。竞芳弄影，最销魂月底上灯时。好伴笙清笛暖，莫教燕妒蜂痴。霏霏。红雪扑帘飞。吹落怨风姨。叹九十韶光，三分春色，多付香泥。心期。隔年再见，却何堪一载费相思。谁唱阳关送别，可怜只有莺儿。
木兰花慢·春柳
作者：袁绶
朝代：清

袅凉飔一剪，裁万缕、羃晴烟。渐媚眼舒青，修眉晕绿，丰姿翩翩。嫣然。乍眠未起，便餐它秀色也生怜。点缀园林入画，日斜扶出秋千。年年。肠断灞桥边。难系别离船。争叶密藏莺，丝长罥蝶，不似春前。缠绵。嫩黄褪尽，怕韶光还未肯留连。休说萍因絮果，玉关芳讯谁传。
桐江舟次忆仓山同人
作者：袁绶
朝代：清

故园何处是，云树思依依。岁晚鸥盟冷，潮寒鲤信稀。滩声喧水碓，帆影掠鱼矶。系缆荒村近，含情倚夕晖。
梦横塘·春日感旧
作者：袁绶
朝代：清

石发梳云，柳丝牵雨，微凉深闭池馆。才过烧灯，蓦又听、饧箫吹暖。倦不成妆，慵还觅睡，旧情都懒。向危栏悄倚，望断平芜，裙腰路，烟痕软。欢悰堕了难寻，任梨花落尽，雏莺娇婉。拍遍红牙，浑不是、者般消遣。怕暗里、韶华偷换。小叠蛮笺写春怨。燕垒泥融，鹊炉香润，奈相思人远。
步蟾宫·秋夜不寐，有怀黛华姊
作者：袁绶
朝代：清

珠帘绣闼人声悄。任落叶、满阶慵扫。西风飒飒雨潇潇，更添起、离愁多少。屏山倚遍闲情绕。问谁识、此时怀抱。梦中刚是话分携，却又被、花冠催觉。
水调歌头
作者：袁绶
朝代：清

敞屐视簪韨，雅尚慕樵渔。百年驹过隙耳，莫被利名拘。家有园林如画，室有琴书乐志，花竹绕吾庐。此景若轻负，猿鹤笑人愚。况平生，思反哺，效慈乌。愿储升斗微禄，相与赋归与。花下板◇奉母，窗下蒲编教子，荆树茂庭除。佳日介眉寿，醉共捧屠苏。
水调歌头
作者：袁绶
朝代：清

消得几番别，添与十分愁。人生碌碌无味，岁月去难留。浪说山川灵秀，终是困人成事，有志未能酬。智慧两无用，不栉恨悠悠。滞长安，怜季子，敞貂裘。风尘谁识英俊，何处觅封侯。挽鹿尚虚初愿，梦犬犹存厚望，生计拙营谋。富贵尔何物，双鬓不禁秋。
水调歌头
作者：袁绶
朝代：清

知己最能得，况复本连枝。襟怀磊落相似，真伪任人嗤。两载花吟月醉，犹记围炉煮雪，赋茗斗新词。行雁聚还散，重见在何时。霜飙紧，衰草尽，夕阳微。离筵相对无语，别绪乱如丝。此去乌亭鹭堠，珍重风餐水宿，眠食自扶持。逢鲤寄芳讯，早慰倚闾思。
水调歌头·送少兰弟谒选赴都
作者：袁绶
朝代：清

风雪载途日，君又赋遐征。高堂且喜尚健，内政可经营。休虑家贫岁歉，莫损男儿壮志，身世重功名。努力夺霜翮，万里展鹏程。向临歧，还有语，再叮咛。人心险巇难测，著眼要分明。慎接疏狂亲友，善察逢迎僮仆，花柳漫牵情。祖德未湮没，盼尔振家声。
水龙吟·题联司马夫人遗诏
作者：袁绶
朝代：清

兰因絮果茫茫，丹青留得昙花影。低鬟凝睇，弄珠无语，内家妆靓。见说当时，天孙下嫁，璇宫春永。羡比肩灵匹，画眉佳偶，期白首、双栖稳。惆怅彩云易散。證香盟、神伤荀令。天人标格，春游曾见，披图重认。钗凤分飞，镜鸾孤舞，情天难问。料红楼碧落，云魂月梦，盼青禽信。
江南好
作者：袁绶
朝代：清

人别后，又是探梅时。风送归鸦栖不定，阿谁花底掩双扉。惊起翠禽啼。深院静，帘卷辟寒犀。羌笛数声吹梦断，屏山一角玉蟾低。冷露湿苔衣。
江城子
作者：袁绶
朝代：清

旧家池馆怕重经。雨初晴。柳初青。畅好韶光、没个咏花人。把酒酹花花不语，知也未，此时情。双堤压水小桥横。画船停。画栏凭。诉与新愁、莺燕也销魂。欲倩东风吹梦去，应不隔，短长亭。
洞仙歌·冬日与柔吉妹围炉赏雪
作者：袁绶
朝代：清

红栏六曲，向风前凭遍。晓雪霏霏扑人面。笑雏鬟睡起，倦眼惺忪，犹认是、一夜柳棉飞满。水边梅破蕊，疏影横斜，不似年时等闲见。翠袖暗香凝，料峭寒生，拼醉倒博山炉畔。更枝北枝南酹芳醪，祝萼绿仙人，月明相伴。
浣溪沙
作者：袁绶
朝代：清

月子弯弯瘦一分。可因离思淡秋痕。绿窗幽寂罥香尘。剩有烟丝萦远梦，更无花片约吟魂。不成闲醉又黄昏。
浣溪沙
作者：袁绶
朝代：清

绣幌低垂燕未还。鸭炉添炷水沉檀。妆成慵自倚雕栏。却爱轻风醒酒力，生憎微雨酿春寒。可怜时候杏花残。
浪淘沙·春夜
作者：袁绶
朝代：清

香雾湿红英。玉漏初停。庭闲如水竹声清。人在隔花栏畔倚，倩影伶俜。夜静罢调笙。月上疏棂。微风轻飏绣帘旌。料峭春寒欺薄袂，逼醒馀酲。
浪淘沙·江天暮雪
作者：袁绶
朝代：清

江阔水云宽。暮景萧然。花飞六出玉成团。风急潮回沙不起，压损琅玕。暝色上层峦。木叶声乾。踏枝翠羽不知寒。唤醒梅魂红欲绽，瞥眼春还。
消夏九咏选六 声声慢 其六 山亭眺雨
作者：袁绶
朝代：清

雾羃檐牙，云堆屋角，苔痕绿满闲庭。乍密旋疏，无端又复盆倾。新凉暗消溽暑，泛方塘、泡影晶瑩。风过处，听竹敲清响，荷戛繁声。那更萧萧飒飒，搅柔肠欲碎，愁损双成。水态山容，微茫望不分明。遥峰瀑飞银练，映◇烟、一塔伶俜。凭画槛，盼何时、来眺晚晴。
消夏九咏选六 声声慢 其六 山亭眺雨
作者：袁绶
朝代：清
体裁：词

雾羃檐牙，云堆屋角，苔痕绿满闲庭。乍密旋疏，无端又复盆倾。新凉暗消溽暑，泛方塘、泡影晶莹。风过处，听竹敲清响，荷戛繁声。那更萧萧飒飒，搅柔肠欲碎，愁损双成。水态山容，微茫望不分明。遥峰瀑飞银练，映◇烟、一塔伶俜。凭画槛，盼何时、来眺晚晴。
消夏九咏选六 忆旧游 其二 柳谷听蝉
作者：袁绶
朝代：清

恁阴阴翠柳，密罩溪廊，秀映山眉。筛碎斜阳影，袅新蝉三两，露咽风嘶。为谁暗传秋信，曳响过深枝。听嘒嘒哀音，惊回午梦，瘦怯绡衣。幽思。动人处，爱抱叶身轻，凉入琴丝。抚罢清商怨，把一襟馀恨，分付新词。噪晚和谁吟啸，仙蜕怅栖迟。记玉手挼挲，无弦有韵空自知。
消夏九咏选六 惜馀春慢 其一 平台观瀑
作者：袁绶
朝代：清

露洗烟峦，霞蒸云岫，望里翠微斜矗。峰巅树杪，匹练晴飞，冷挂一条幽瀑。静日奔腾，断虹悬处，界破遥山新绿。又喷珠吹雪，银河倒泻，溅空难掬。还错认、玉女妆成，水晶帘下，依约螺鬟如沐。泠泠漱石，曲曲穿林，天籁暗喧岩麓。酷暑潜消，凭高目眩，涤尽俗尘千斛。恁雨馀清景，倩谁摹上，素绡横幅。